qundao/data-zh-poetry huggingface dataset:
送联书记东归
作者：高启
朝代：明
体裁：古风

旅寓古寺间，得与名僧居。时因简牍暇，共谛楞伽书。倚阁山暝后，步廊月生初。屡闻真诠妙，一使羁悰舒。兹晨别同袍，言旋旧精庐。飞云自无滞，愧我焉能如。东浦秋正遥，西斋夜应虚。伤离固知妄，相送聊踟蹰。
送胡孝廉布东游
作者：高启
朝代：明
体裁：七言律诗

春色偏伤楚客心，日斜芳草鹧鸪吟。山遮故国千重影，云度长江一片阴。少妇自挑灯下锦，诸侯谁赠橐中金。送行只恨华觞浅，不似同袍别意深。
送胡簿之阳朔
作者：高启
朝代：明
体裁：七言律诗

几年桂管去人稀，白发怜君独远违。过海定寻回估舶，出京才脱旧儒衣。祠羞荔子传巫语，县闭榕阴放吏归。亦欲移居嗟未得，漫看鸿鹄向南飞。
送胡簿之阳朔
作者：高启
朝代：明

几年桂馆去人稀，白发怜君独远违。过海定寻回估舶，出京才脱旧儒衣。祠羞荔子传巫语，县闭榕阴放吏归。亦欲居夷嗟未得，漫看鸿鹄向南飞。
送胡铉游会稽
作者：高启
朝代：明

山水独行遍，苕溪仍剡溪。衣逢新火减，舟度杂花迷。黄绢寻碑读，红裙赌墅携。清游不能共，肠断听猿啼。
送胡铉游会稽
作者：高启
朝代：明
体裁：五言律诗

山水独行遍，苕溪仍剡溪。衣逢新火减，舟渡杂花迷。黄绢寻碑读，红裙赌墅携。清游不能共，肠断听猿啼。
送舒征士考礼毕归四明
作者：高启
朝代：明

寄语关门吏，休轻尚布衣。叔孙聊应召，周党竟辞归。赤日京城远，苍烟海树微。送君还自叹，老却故山薇。
送舒徵士考礼毕归四明
作者：高启
朝代：明
体裁：五言律诗

寄语关门吏，休轻尚布衣。叔孙聊应召，周党竟辞归。赤曰京尘远，苍烟海树微。送君还自叹，老却故山薇。
送芭上人东归
作者：高启
朝代：明
体裁：古风

浮云与飞鸟，相聚安可常。偶来云岩寺，几日共徜徉。我去师亦归，涧房欲荒凉。池卧孤塔影，庭栖双桂香。重过应未期，怅然山水长。
送范架阁赴嘉禾兼简李使君
作者：高启
朝代：明

陆相祠前路，孤舟欲上时。空江难晚别，荒郡易秋悲。月送潮声早，云随雁去迟。幕中知有子，太守只题诗。
送范架阁赴嘉禾兼简李使君
作者：高启
朝代：明
体裁：五言律诗

陆相祠前路，孤舟欲上时。空江难晚别，荒郡易秋悲。月送潮生早，云随雁去迟。幕中知有子，太守只题诗。
送茅侯
作者：高启
朝代：明
体裁：五言律诗

欲知离别意，孤棹去还停。候吏分遥迩，离人杂醉醒。城临秋水渡，树带夕阳亭。后夜看吟烛，怜君宿郡厅。
送茅侯
作者：高启
朝代：明

欲知难别意，孤棹去还停。候吏分遥迩，离人杂醉醒。城临秋水渡，树带夕阳亭。后夜看吟烛，怜君宿郡厅。
送荥阳公行边
作者：高启
朝代：明

风卷双旌雪覆鞯，远骑白马出行边。兵驰空壁三千帜，客宴高堂十万钱。屏里旧图鱼复阵，灯前新注《豹韬篇》。功成他日论诸将，只有荀郎最少年。
送荥阳公行边
作者：高启
朝代：明
体裁：七言律诗

风卷双旌雪覆鞯，远骑白马出行边。兵驰空壁三千帜，客宴高堂十万钱。屏里旧图鱼复阵，灯前新著豹韬篇。功成他日论诸将，只有荀郎最少年。
送萧隐君自句曲经吴归维扬
作者：高启
朝代：明
体裁：古风

适从江东来，复作江北去。来去逐江云，萧萧旧巾履。身带烟萝雨，初下大茅峰。孤帆拂楚树，遥听广陵钟。去家忽来归，怜君似黄鹤。日暮渺相思，淮南桂花落。
送葛省郎东归·其一
作者：高启
朝代：明
体裁：七言绝句

金陵女儿踏春阳，金陵客子正思乡。一杯况复送君去，目断飞花江水长。
送董湖州
作者：高启
朝代：明
体裁：五言律诗

五马贵专城，花兼赤绶明。政条民乍识，赋籍吏初呈。山笼输茶至，溪船摘芰行。非将苕霅水，谁比使君清。
送董湖州
作者：高启
朝代：明

五马贵专城，花兼赤绶明。政条民乍识，赋籍吏初呈。山笼输茶至，溪船摘芰行。非将茗霅水，谁比使君清？
送蜀山人归吴兴兼简菁山静者
作者：高启
朝代：明
体裁：古风

南浦无碧草，征鸿晨稍飞。何当杪秋节，临水送将归。既来不能淹，君心应好违。恻恻袂始判，遥遥帆已微。天高桂树落，人在山中稀。还寻同袍者，更制薜萝衣。
送衍师还相川
作者：高启
朝代：明
体裁：七言律诗

江树湖波绕相川，南风巾舄去翩翩。村中乞米晨留钵，城外闻钟夜泊船。昔向名林曾说法，今归旧院定安禅。道心深悟俱浮幻，不奈诗名满世传。
送袁宪史由湖广调福建
作者：高启
朝代：明
体裁：古风

只谓远游苦，宁知远游乐。君今万里归，颜色殊不恶。自言楚帆开，初别凤凰台。采石月下过，匡庐天际来。试沽彭泽酒，憔悴陶家柳。最爱小姑妍，临行复回首。远逐绣衣游，閒登黄鹤楼。千峰汉阳晚，一雁洞庭秋。西上荆门渚，银钗见巴女。歌断竹枝词，江陵夜风雨。看尽几多山，今朝始得还。秋风吹驿骑，又欲度闽关。闽关闻更好，瘴雾晨收早。椰子美如浆，兰花多似草。嗟余恋故乡，不肯涉津梁。把酒看君去，相思空断肠。
送许先生归越
作者：高启
朝代：明
体裁：古风

天子下诏徵贤良，多士竞逐风云翔。先生亦随使者起，阙下再拜陈封章。自称前朝老进士，白发巳短材非长。群龙在廷翊昌运，疲蹇岂足追腾骧。乞还山林养馀齿，歌颂圣德传无疆。近臣上殿为陈请，天语特许归其乡。是时海国风雨凉，道士庄下初栽秧。故山农事不可缓，归兴倏与高帆扬。从容进退遂所愿，帝恩甚大谁能量。嗟余相逢恨苦晚，忽去未免私心伤。明朝相忆望于越，江水东逝何洋洋。
送证上人住持道场
作者：高启
朝代：明

緌公昔年住宝坊，龙象蹴踏腾毫芒。
袈裟曾侍玉座旁，万众闤听讲仁王。
弟子如云来四方，朝钟暮鼓鸣高堂。
西归葱岭今几霜，钵传昙师道弥昌。
丛林主教遇圣皇，紫衣朝阙随班行。
上人继吐三叶芳，衲中长系摩尼苍。
人间万念俱已忘，独好游戏谈文章。
我来京师寄禅房，每邀看月开修廊。
手横蝇拂坐绳床，竹间风吹煮茗香。
侍僮触屏睡欲僵，高殿宿鸟惊琅珰。
诗成金磬韵尚扬，清才未必惭支汤。
有时夜剪园韭尝，灯悬西斋雨浪浪。
人生聚散不可常，翩然东游主道场。
道场乃在云水乡，碧澜堂前去路长。
江湖寒缩蛟蜃藏，枫桕正赤橙柑黄。
烟销日出闻渔榔，洲渚宛转山低昂。
萧然瓶锡随经囊，留宿肯恋林中桑。
兵余莫嗟梵宇荒，胜景未逐楼台亡。
寺门无人闭夕阳，芋栗收作山中粮。
好说千偈恢禅纲，麾斥佛祖谁敢当。
我方无用糜太仓，叨逐剑佩趋明光。
醉歌欲觅玄真狂，怀恩未得寻归航。
明朝举首空相望，云飞笠泽天茫茫。
送证上人住持道场
作者：高启
朝代：明

緌公昔年住宝坊，龙象蹴踏腾毫芒。袈裟曾侍玉座旁，万众阛听讲仁王。弟子如云来四方，朝钟暮鼓鸣高堂。西归葱岭今几霜，钵传昙师道弥昌。丛林主教遇圣皇，紫衣朝阙随班行。上人继吐三叶芳，衲中长系摩尼苍。人间万念俱已忘，独好游戏谈文章。我来京师寄禅房，每邀看月开修廊。手横蝇拂坐绳床，竹间风吹煮茗香。侍僮触屏睡欲僵，高殿宿鸟惊琅珰。诗成金磬韵尚扬，清才未必惭支汤。有时夜剪园韭尝，灯悬西斋雨浪浪。人生聚散不可常，翩然东游主道场。道场乃在云水乡，碧澜堂前去路长。江湖寒缩蛟蜃藏，枫桕正赤橙柑黄。烟销日出闻渔榔，洲渚宛转山低昂。萧然瓶锡随经囊，留宿肯恋林中桑。兵余莫嗟梵宇荒，胜景未逐楼台亡。寺门无人闭夕阳，芋栗收作山中粮。好说千偈恢禅纲，麾斥佛祖谁敢当。我方无用糜太仓，叨逐剑佩趋明光。醉歌欲觅玄真狂，怀恩未得寻归航。明朝举首空相望，云飞笠泽天茫茫。
送谢恭
作者：高启
朝代：明

凉风起江海，万树尽秋声。摇落岂堪别，踌躇空复情。帆过京口渡，砧响石头城。为客归宜早，高堂白发生。
送贡士会试京师
作者：高启
朝代：明

国家文治今百年，多士孰赉皆知天。南宫坐试二三策，能使海内无遗贤。院门晨开官烛烂，白袍鹄立人五千。上谈礼乐祖姬孔，下议制度轻雠玄。临轩曾看宰相贺，云间尽见当胪传。看花或骑太仆马，锡宴每给司农钱。登朝出牧知几辈，冠佩剑纷相联。迩来国运属中圯，争慕死节羞生全。浔阳老守血洒地，甬东大将魂沉渊。乃知儒术王政本，至此正赖扶倾颠。诸生区区抱遗籍，草莱窜亡亦可怜。南方上公境独治，鹿鸣更欲兴宾筵。张君几年客夜雨，古檠空案亲韦编。逢时颇欲见行事，岂但持作求鱼筌。入场叉手万言毕，众目一叶惊先穿。辞家又随计吏发，京城远瞻北斗连。秋风吹衣别酒冷，枯杨浅水阊门边。君行勿亟我有语，落日尚在车衡悬。窃闻天子正侧席，此去为拜彤庭前。挥毫休奏醴泉颂，给札莫赋凌云篇。但当开口论世事，号令次第宜何先。坐令王纲复大正，乾枢共仰天中璇。我今有志未能往，矫首万里空茫然。
送贡士会试京师
作者：高启
朝代：明
体裁：古风

国家文治今百年，多士孰赉皆知天。南宫坐试二三策，能使海内无遗贤。院门晨开官烛烂，白袍鹄立人五千。上谈礼乐祖姬孔，下议制度轻雠玄。临轩曾看宰相贺，云间尽见当胪传。看花或骑太仆马，锡宴每给司农钱。登朝出牧知几辈，冠佩剑舄纷相联。迩来国运属中圯，争慕死节羞生全。浔阳老守血洒地，甬东大将魂沉渊。乃知儒术王政本，至此正赖扶倾颠。诸生区区抱遗籍，草莱窜亡亦可怜。南方上公境独治，鹿鸣更欲兴宾筵。张君几年客夜雨，古檠空案亲韦编。逢时颇欲见行事，岂但持作求鱼筌。入场叉手万言毕，众目一叶惊先穿。辞家又随计吏发，京城远瞻北斗连。秋风吹衣别酒冷，枯杨浅水阊门边。君行勿亟我有语，落日尚在车衡悬。窃闻天子正侧席，此去为拜彤庭前。挥毫休奏醴泉颂，给札莫赋凌云篇。但当开口论世事，号令次第宜何先。坐令王纲复大正，乾枢共仰天中璇。我今有志未能往，矫首万里空茫然。
送贾二文学北游
作者：高启
朝代：明
体裁：古风

穷年自多惑，况复送良俦。落日河上别，慷慨发秦讴。风尘阻关山，抚剑不得游。愿逐高飞翼，相与出九州。嗟彼行路子，栖栖何所求。
送贾二进士归省
作者：高启
朝代：明
体裁：五言律诗

年少擅词华，曾看手八叉。晨装归路雨，春酒别筵花。马带云过岭，人同燕到家。罢官趋觐好，不是谪长沙。
送贾凤进士
作者：高启
朝代：明
体裁：古风

新逢洛阳客，握手共游般。如何异乡土，乃得此交欢。相逢既不易，相违亦良难。驱马夕云返，北风野多寒。登高望山川，浮云杳漫漫。群兽相号呼，哀音摧心肝。游子念高堂，岁晚身得安。人生如蓬萍，飘流无定端。重合谅有日，长歌聊自宽。
送贾文学以郡荐赴礼部试毕归吴
作者：高启
朝代：明

匹马都门候晓开，吴公新荐贾生来。郡中方待传经业，阙下先称射策才。寒食杏花江店雨，春衣柳絮驿程埃。惭予东掖叨陪讲，难把长干送别杯。
送贾麟归江上
作者：高启
朝代：明

别泪纷纷逐断猿，贫交无赠只多言。离愁正似蘼芜草，一路随君到故园。
送赵史君致仕归别业
作者：高启
朝代：明
体裁：七言律诗

久仕江湖白发长，今年得许乞身章。吏收封印朝辞郡，人贺悬车晚在乡。家箧已添新著稿，官衫未歇旧熏香。南风别墅初归处，应坐肩舆看种秧。
送越将罢镇
作者：高启
朝代：明
体裁：五言律诗

楚客佩吴鸿，临边最有功。读书围壁里，赌酒射堂中。旆出莎城雨，笳吹柳浦风。越人相感意，应与暮潮东。
送邻僧淡云归笠泽
作者：高启
朝代：明
体裁：七言律诗

往来海上独离群，雅称身名是淡云。经院叶深秋讲散，香台鸟下午斋分。坐间山偈曾同说，别后邻钟不共闻。笠泽到时寻旧业，菱池漠漠雨纷纷。
送郑山人听宣谕后归东阳
作者：高启
朝代：明

閤门传诏山人拜，清晓蓬莱望彩霞。布褐朝天才赴阙，蒲帆带雨又还家。沈侯咏罢楼沉月，婺女妆残庙掩花。无限朝廷仁恤意，殷勤归向老农夸。
送郑山人听宣谕后归东阳
作者：高启
朝代：明
体裁：七言律诗

阖门传诏山人拜，清晓蓬莱望彩霞。布褐朝天才赴阙，蒲帆带雨又还家。沈侯咏罢楼沉月，婺女妆残庙掩花。无限朝廷仁恤意，殷勤归向老农誇。
送郑都司赴大将军行营
作者：高启
朝代：明
体裁：七言律诗

上公承诏出蓬莱，立马风烟万里开。赐履已分无棣远，舞干还见有苗来。牙前部曲多收绩，幕下宾僚更倚才。后夜军门知子到，郎星应是近三台。
送郑都司赴大将军行营
作者：高启
朝代：明

上公承诏出蓬莱，立马风烟万里开。赐履已分无棣远，舞戈还见有苗来。牙前部曲多收绩，幕下宾僚更倚才。后夜军门知子到，郎星应是近三台。
送郭省郎东归二首
作者：高启
朝代：明

金陵儿女踏春阳，金陵客子正思乡。一杯况复春将去，目断飞花江水长。桃叶渡头闻唱歌，孤帆欲发奈愁何。君归是我来时路，山水无多离思多。
送郭省郎东归二首·其二
作者：高启
朝代：明
体裁：七言绝句

桃叶渡头闻唱歌，孤帆欲发奈愁何。君归是我来时路，山水无多离思多。
送郭省郎东归（二首）
作者：高启
朝代：明

金陵儿女踏春阳，金陵客子正思乡。一杯况复春将去，目断飞花江水长。
送金判官之吴江
作者：高启
朝代：明
体裁：古风

送客常苦愁，送君愁最剧。地为江上县，近我乡中宅。霜晴橘熟秋，水冷枫飘夕。难逐去帆东，京华坐微役。
送钱塘守
作者：高启
朝代：明
体裁：七言律诗

繁华莫叹异升平，到郡初烦露冕行。幕下吏书催署字，湖中妓舫歇歌声。潮来两渡皆侵岸，日落诸山半入城。休沐南屏烦一到，松间寻我旧题名。
送钱氏两甥度岭
作者：高启
朝代：明

东送投荒去，应归下濑营。一家十口散，万里两身行。洞獠欺商市，山魈唤客名。江边南望泣，不尽渭阳情。
送钱氏两甥度岭
作者：高启
朝代：明
体裁：五言律诗

吏送投荒去，应归下濑营。一家十口散，万里两身行。洞獠欺商市，山魈唤客名。江边南望泣，不尽渭阳情。
送长洲周丞升吴县令
作者：高启
朝代：明

青山隔苑桥，改邑去非遥。官食新添俸，民传旧布条。稻花迎午放，荷叶待秋凋。寂寞长洲路，空闻五瑀谣。
送长洲周丞升吴县令
作者：高启
朝代：明
体裁：五言律诗

青山隔苑桥，改邑去非遥。官食新添俸，民传旧布条。稻花迎午散，荷叶待秋凋。寂寞长洲路，空闻五裤谣。
送陈则
作者：高启
朝代：明

挟策去谁亲，侯门不礼宾。愁边长夜雨，梦里少年春。树引离乡路，花骄失意人。一杯歌短调，相送欲沾巾。
送陈博士归番禺葬亲
作者：高启
朝代：明
体裁：古风

北风海欲冰，凛此穷阴时。问君归何亟，亲葬不可迟。遥遥望郭门，惨惨投山陂。僧房拜遗柩，瓦灯照尘帷。还当卜玄宫，远托瘴水湄。日夕既封树，恸哭行绕之。雨来青枫林，猿鸟吟相悲。化者苟得安，万事无足为。奈何割裾子，尚忍生违离。
送陈四秀才还吴
作者：高启
朝代：明
体裁：古风

君是故乡人，同作他乡住。同来不同返，惆怅临分处。手把长干花，回望长洲树。恐起忆家心，愁题送君句。
送陈少府赴嘉定
作者：高启
朝代：明
体裁：五言律诗

雨歇桑阴路，争迎绀幰车。湖多田水满，城小井烟疏。夜户犹闻犬，春涛欲上鱼。期君布新政，去卜海滨居。
送陈秀才归沙上看墓
作者：高启
朝代：明

满衣血泪与尘埃，乱后还乡亦可哀。风雨梨花寒食后，几家坟上子孙来。
送陈秀才归沙上看墓
作者：高启
朝代：明
体裁：诗

满衣血泪与尘埃，乱后还乡亦可哀。风雨梨花寒食过，几家坟上子孙来。
送陈秀才还沙上省墓
作者：高启
朝代：明

满衣血泪与尘埃，乱后还乡亦可哀。风雨梨花寒食过，几家坟上子孙来？
送陶兵曹之越
作者：高启
朝代：明
体裁：古风

高斋掩林雪，独卧玄景暮。夫君定何闻，此日劳我顾。清言一欢然，孰云昧平素。方期缔深约，幽抱终以布。胡为遽严装，明发首东路。手持三公檄，新辟当远赴。薄禄岂足羁，知君为亲故。况兹句践邦，山水夙所慕。湖明夕棹来，谷迥寒钟度。留滞自成悲，无因共游骛。
送韩司马赴边郡
作者：高启
朝代：明
体裁：古风

淮阴将家子，读书负奇气。十年役一箠，身从李都尉。此行把旌麾，无愧国士知。边风吹白草，正是马骄时。鸣笳引前部，落日城西路。上客赠吴钩，征人唱都护。近役非临洮，君行莫辞劳。欲问封侯日，秋来太白高。
送顾倅之钱塘
作者：高启
朝代：明

之官即胜游，送别漫多愁。草色荒宫燕，槐阴远驿驺。湖通朝汲井，潮动夜眠楼。早向临平过，荷花已欲秋。
送顾军咨归梁溪
作者：高启
朝代：明
体裁：七言律诗

新柳休攀短短条，离愁似雪未能销。春回废苑还芳草，人渡空江正落潮。德曜宅前今独去，平津门下旧相招。重来莫在花开后，拟听狂歌醉几朝。
送顾别驾之边郡
作者：高启
朝代：明

故人虽尽别，相去独君赊。缘路云千堠，临边树一家。渡江船载马，到馆烛惊鸦。莫叹孤城废，春来尚有花。
送顾式归吴
作者：高启
朝代：明
体裁：古风

顾君野王孙，与我生共县。故乡未曾识，却在他乡见。留连忽东还，长揖袖诗卷。自言吴中好，稻熟湖蟹贱。欲卧烟雨舟，醉读三高传。余方谬通籍，讲帷近清殿。故园岂不怀，君恩正深恋。远欲谢乡人，殷勤附君便。
送高丽贡使还国
作者：高启
朝代：明
体裁：五言排律

凤阙层霄上，菟城积水东。大君方启运，绝域尽朝宗。锡命分青土，趋班列紫宫。船归瞻出日，帆挂候西风。雨露何沾渥，华夷已混同。圣心非悦贡，惟念远人忠。
送高丽贺正旦使张子温还国
作者：高启
朝代：明
体裁：五言排律

丹凤云中阙，玄菟海外城。新阳初献岁，远使尽朝京。卉服充王贡，珠旒仰圣明。花飞辞上国，日出指归程。车饯都亭晓，帆开岛屿晴。莫辞频入贺，宝历万年盈。
送高二文学游钱塘
作者：高启
朝代：明
体裁：古风

我家本出渤海王，子孙散落来南方。只今遥承几世后，坐弃战陈谈文章。嗟君渡江此相遇，知有远族犹居梁。尝闻四海尽兄弟，况我同姓能相忘。十年近舍道南宅，岁时拜父登高堂。君年虽少志则壮，不肯与世相低昂。读书闭阁人罕识，明月夜照声琅琅。欲将古道共推挽，岂顾薄俗讥迂狂。君来不欲是王式，我行或止非臧仓。乱离正赖相慰藉，何事远别游钱塘。钱塘旧国我所到，江山自存人已亡。雁鹜长云暮陂澹，牛羊落照秋陵荒。繁华销尽莽苍出，君行见此能无伤。西风吹尘扇难障，不如归卧须时康。一饥小事何足道，故国尚有霜英黄。
送鲍修撰出官关中
作者：高启
朝代：明
体裁：五言排律

辞朝西入陜，车发动征尘。小麦行时熟，啼莺别处频。关前周故尹，灞上汉遗民。直院青绫旧，临川赤组新。山连乐游苑，树绕富平津。君去方年少，还能论过秦。
送鲍翰林迁官陕右
作者：高启
朝代：明

銮坡初罢直，西去惜离群。载笔唐供奉，褰帷汉史君。浊流河驿雨，高树岳祠云。公暇应怀古，登临赋夕曛。
送鲍翰林迁官陜右
作者：高启
朝代：明
体裁：五言律诗

銮坡初罢直，西去惜离群。载笔唐供奉，褰帷汉使君。浊流河驿雨，高树岳祠云。公暇应怀古，登临赋夕曛。
送黄主簿之归安
作者：高启
朝代：明
体裁：古风

我歌柳恽诗，送子南汀发。山城逢社雨，绿树啼莺歇。留连孤艇迟，怊怅双壶竭。高士尚为簿，休惭府中谒。无事坐閒�，弹琴看明月。
送黄主簿之湖洲归安县
作者：高启
朝代：明

我歌柳恽诗，送子南汀发。山城逢社雨，绿树啼莺歇。留连孤艇迟，惆怅双瓶竭。高士尚为簿，休惭府中谒。无事坐闲厅，弹琴看湖月。
送黄主簿之湖洲归安县
作者：高启
朝代：明

我歌柳惲诗，送子南汀发。
山城逢社雨，绿树啼莺歇。
留连孤艇迟，惆怅双瓶竭。
高士尚为簿，休惭府中谒。
无事坐闲厅，弹琴看湖月。
送黄僧母入道
作者：高启
朝代：明
体裁：七言律诗

江夏千年有故家，至今乔木哺慈鸦。里闻贤子初名宪，世说仙姑旧姓麻。寿酒淋漓倾堕露，舞衣零乱拂飞霞。不须三釜称荣食，自有金盘枣似瓜。
逆旅逢乡人
作者：高启
朝代：明

客中皆念客中身，唯汝相逢意更亲。不向灯前听吴语，何由知是故乡人。
逢云岩僧元实将赴湖上赋以送之
作者：高启
朝代：明
体裁：古风

早怀尘外想，每访林间踪。空斋哦夜雪，共听云岩钟。西涧已久别，东城忽相逢。还当布袈裟，去坐湖上峰。喧寂既殊调，无因复追从。倚阁一遥送，秋山红树重。
逢吴秀才复送归江上
作者：高启
朝代：明

江上停舟问客踪，乱前相别乱余逢。暂时握手还分手，暮雨南陵水寺钟。
逢吴秀才复送归江上
作者：高启
朝代：明
体裁：七言绝句

江上停舟问客踪，乱前相别乱馀逢。暂时握手还分手，暮雨南陵水寺钟。
逢张架阁
作者：高启
朝代：明
体裁：七言绝句

花落江南酒市春，逢君归骑带京尘。一杯相属成知己，何必平生是故人。
逢故人子
作者：高启
朝代：明
体裁：七言绝句

道傍忽见为踌躇，流落饥寒丧乱馀。久客无人解相念，伤心思广绝交书。
逢李止冰道人
作者：高启
朝代：明
体裁：五言律诗

吹箫月满舟，何处昔频游。后土琼花观，仙人黄鹤楼。别来应未老，道在复何求。相见俄还去，江城枫叶秋。
邯郸才人嫁为厮养卒妇
作者：高启
朝代：明

妾能擪赵瑟，旧得君王眷。更衣直夜房，侍酒登春殿。出宫非故颜，里妇犹相羡。丛台罢往梦，破屋流萤见。末路多若斯，纷纷贵成贱。
邯郸才人嫁为厮养卒妇
作者：高启
朝代：明

妾能擫赵瑟，旧得君王眷。
更衣直夜房，侍酒登春殿。
出宫非故颜，里妇犹相羡。
丛台罢往梦，破屋流萤见。
末路多若斯，纷纷贵成贱。
邯郸郭公歌
作者：高启
朝代：明
体裁：乐府曲辞

郭公舞，郭公舞，天子无愁亦无苦。醉后君臣一笑看，邺宫长夜鼕鼕鼓。郭公郭公尔莫舞，不解平城围，竟作长安虏，高山摧为一抔土。
邻家桃花
作者：高启
朝代：明

春色东家出，相窥似有心。曲垣遮自短，别院闭还深。影动疑人折，香摇妒蝶寻。好风时解意，吹片拂罗襟。
郊墅杂赋·其七
作者：高启
朝代：明
体裁：五言律诗

路迂桥断处，门静犊眠时。孤墅藏群柳，诸田灌一陂。僮閒春作少，妇懒午炊迟。谁道花源好，还令太守知。
郊墅杂赋·其三
作者：高启
朝代：明
体裁：五言律诗

幽事向谁誇，孤吟对晚沙。浣衣江动月，系艇岸垂花。行蚁如知路，归凫自识家。一尊茅屋底，随意答春华。
郊墅杂赋·其五
作者：高启
朝代：明
体裁：五言律诗

移家到渚滨，沙鸟便相亲。地僻偏容懒，村荒却称贫。犬随春馌女，鸡唤晓耕人。愿得无愁事，閒眠老此身。
郊墅杂赋·其八
作者：高启
朝代：明
体裁：五言律诗

虚阁近鸣湍，应宜把一竿。雨伤春麦烂，风折晚蒲乾。抱瓮临江汲，携书入寺看。自惭何独幸，世难此偷安。
郊墅杂赋·其六
作者：高启
朝代：明
体裁：五言律诗

纷纷谢人役，寂寂恋吾居。细雨春雩后，斜阳社饮馀。岸花飞趁蝶，池叶堕惊鱼。好了公家事，休令吏到庐。
郊墅杂赋·其十
作者：高启
朝代：明
体裁：五言律诗

入夜潮侵户，经秋雨坏垣。里人淳少讼，田父醉多言。稻蟹灯前聚，莎虫机下喧。自应耽野趣，不是恋乡园。
郊墅杂赋·其十二
作者：高启
朝代：明
体裁：五言律诗

野色迥苍苍，开门叶满塘。僧来双屐雨，渔卧一船霜。静里修香传，閒中录酒方。平生当世意，到此坐成忘。
郊墅杂赋·其四
作者：高启
朝代：明
体裁：五言律诗

春泥桑下路，孤策自扶行。身贱知农事，心閒见物情。鸟鸣风欲起，牛饭月初生。渐喜无人识，何烦易姓名。
郊墅杂赋（十六首）
作者：高启
朝代：明

江水舍西东，邻家是钓翁。路痕深草没，井脉暗潮通。篱隔蔬边雨，门开竹下风。不因时卖畚，何事入城中。此乡堪避地，乱后户翻增。俗美嫌欺客，年丰爱施僧。带星耕处轭，照雪纺时灯。且作求田计，元龙岂我能。幽事向谁夸，孤吟对晚沙。浣衣江动月，系艇岸垂花。行蚁如知路，归凫自识家。一尊茅屋底，随意答春华。春泥桑下路，孤策自扶行。身贱知农事，心闲见物情。鱼鸣风欲起，牛饭月初生。渐喜无人识，何烦易姓名。移家到渚滨，沙鸟便相亲。地僻偏容懒，村荒却称贫。犬随春馌女，鸡唤晓耕人。愿得无愁事，闲眠老此身。纷纷谢人役，寂寂恋吾居。细雨春雩后，斜阳社饮余。岸花飞趣蝶，池叶堕惊鱼。好了公家事，休令吏到庐。路迂桥断处，门静犊眠时。孤墅藏群柳，诸田灌一陂。僮闲春作少，妇懒午炊迟。谁道花源好，还令太守知。虚阁近鸣湍，应宜把一竿。雨伤春麦烂，风折晚蒲干。抱瓮临江汲，携书入寺看。自惭何独幸，世难此偷安。乱渚交交白，平芜漫漫青。卖薪沙店远，祈谷水祠灵。密雨侵蓑重，微风过网腥。江边多酒伴，春去不曾醒。入夜潮侵户，经秋雨坏垣。里人淳少讼，田父醉多言。稻蟹灯前聚，莎虫机下喧。自应耽野趣，不是忘乡园。欲沽嗟市远，烟火隔江波。客到寒斋少，人归晚渡多。污书灯烬落，惊枕橹声过。岂敢愁荒寂，时危免负戈。野色迥苍苍，开门叶满塘。僧来双屐雨，渔卧一船霜。静里修香传，闲中录酒方。平生当世意，到此坐成忘。红树南江近，青山北郭遥。江清目渺渺，林冷发萧萧。食鲙知晨钓，听歌识暮樵。寻常送归客，不过水西桥。何处可徘徊，林间共水隈。夜归家犬识，春睡野禽催。有地唯栽药，无村不见梅。兴来惭独饮，时唤老农陪。狂多爱出游，日日问江头。小草皆春意，遥山自晚愁。酒中时有得，物外复何求。不咏骚人调，蘼芜任满洲。居似临邛宅，耕非鄠杜田。已偿输税米，未觅卖文钱。把卷怜长日，看花愧少年。翛然闭门处，杨柳桔槔边。
郊墅杂赋（十六首）
作者：高启
朝代：明

移家到渚滨，沙鸟便相亲。
地僻偏容懒，村荒却称贫。
犬随春馌女，鸡唤晓耕人。
愿得无愁事，闲眠老此身。¤
郊墅杂赋（十六首）
作者：高启
朝代：明

虚阁近鸣湍，应宜把一竿。雨伤春麦烂，风折晚蒲干。抱瓮临江汲，携书入寺看。自惭何独幸，世难此偷安。¤
郊墅杂赋（十六首）·其一
作者：高启
朝代：明
体裁：五言律诗

江水舍西东，邻家是钓翁。路痕深草没，井脉暗潮通。篱隔蔬边雨，门开竹下风。不因时卖畚，何事入城中。
郊墅杂赋（十六首）·其七
作者：高启
朝代：明

路迂桥断处，门静犊眠时。孤墅藏群柳，诸田灌一陂。僮闲春作少，妇懒午炊迟。谁道花源好，还令太守知。
郊墅杂赋（十六首）·其三
作者：高启
朝代：明

幽事向谁夸，孤吟对晚沙。浣衣江动月，系艇岸垂花。行蚁如知路，归凫自识家。一尊茅屋底，随意答春华。
郊墅杂赋（十六首）·其九
作者：高启
朝代：明
体裁：五言律诗

乱渚交交白，平芜漫漫青。卖薪沙店远，祈谷水祠灵。密雨侵蓑重，微风过网腥。江边多酒伴，春去不曾醒。
郊墅杂赋（十六首）·其二
作者：高启
朝代：明
体裁：五言律诗

此乡堪避地，乱后户翻增。俗美嫌欺客，年丰爱施僧。带星耕处轭，照雪纺时灯。且作求田计，元龙岂我能。
郊墅杂赋（十六首）·其五
作者：高启
朝代：明

移家到渚滨，沙鸟便相亲。地僻偏容懒，村荒却称贫。犬随春馌女，鸡唤晓耕人。愿得无愁事，闲眠老此身。
郊墅杂赋（十六首）·其八
作者：高启
朝代：明

虚阁近鸣湍，应宜把一竿。雨伤春麦烂，风折晚蒲干。抱瓮临江汲，携书入寺看。自惭何独幸，世难此偷安。
郊墅杂赋（十六首）·其六
作者：高启
朝代：明

纷纷谢人役，寂寂恋吾居。细雨春雩后，斜阳社饮余。岸花飞趣蝶，池叶堕惊鱼。好了公家事，休令吏到庐。
郊墅杂赋（十六首）·其十
作者：高启
朝代：明

入夜潮侵户，经秋雨坏垣。里人淳少讼，田父醉多言。稻蟹灯前聚，莎虫机下喧。自应耽野趣，不是忘乡园。
郊墅杂赋（十六首）·其十一
作者：高启
朝代：明
体裁：五言律诗

欲沽嗟市远，烟火隔江波。客到寒斋少，人归晚渡多。污书灯烬落，惊枕橹声过。岂敢愁荒寂，时危免负戈。
郊墅杂赋（十六首）·其十三
作者：高启
朝代：明
体裁：五言律诗

红树南江近，青山北郭遥。江清目渺渺，林冷发萧萧。食鲙知晨钓，听歌识暮樵。寻常送归客，不过水西桥。
郊墅杂赋（十六首）·其十二
作者：高启
朝代：明

野色迥苍苍，开门叶满塘。僧来双屐雨，渔卧一船霜。静里修香传，闲中录酒方。平生当世意，到此坐成忘。
郊墅杂赋（十六首）·其十五
作者：高启
朝代：明
体裁：五言律诗

狂多爱出游，日日问江头。小草皆春意，遥山自晚愁。酒中时有得，物外复何求。不咏骚人调，蘼芜任满洲。
郊墅杂赋（十六首）·其十六
作者：高启
朝代：明
体裁：五言律诗

居似临邛宅，耕非鄠杜田。已偿输税米，未觅卖文钱。把卷怜长日，看花愧少年。翛然闭门处，杨柳桔槔边。
郊墅杂赋（十六首）·其十四
作者：高启
朝代：明
体裁：五言律诗

何处可徘徊，林间共水隈。夜归家犬识，春睡野禽催。有地唯栽药，无村不见梅。兴来惭独饮，时唤老农陪。
郊墅杂赋（十六首）·其四
作者：高启
朝代：明

春泥桑下路，孤策自扶行。身贱知农事，心闲见物情。鱼鸣风欲起，牛饭月初生。渐喜无人识，何烦易姓名。
郑隐君秀野轩图
作者：高启
朝代：明
体裁：古风

江晚洲渚交，雨晴草非菲。前山霭欲闇，罟师渡水归。望烟知君家，花竹隐半扉。已休田中耒，犹响林下机。此乡即桃源，乱后世应稀。开图若身到，不知尘境非。
郡治上梁
作者：高启
朝代：明
体裁：七言律诗

郡治新还旧观雄，文梁高举跨晴空。南山久养干云器，东海初生贯日虹。欲与龙庭宣化远，还开燕寝赋诗工。大材今作黄堂用，民庶多归广庇中。
酬余左司
作者：高启
朝代：明

门巷接垂杨，同邻忘异乡。儿亲欣见熟，仆立厌言长。读借风床简，炊分雨碓粱。乱来成久别，能不为情伤。
醉仙图
作者：高启
朝代：明

酒满长生瘿木瓢，花开仙馆宴春宵。飞琼何事坚辞饮，应恐清都误早朝。
醉仙图
作者：高启
朝代：明

酒满长生癭木瓢，花开仙馆宴春宵。
飞琼何事坚辞饮，应恐清都误早朝。
醉后赠张架阁归自京师
作者：高启
朝代：明
体裁：七言绝句

燕山雪洒虎皮鞯，万里归来动隔年。莫说中原成败事，相逢且共酒家眠。
醉归夜醒闻雨
作者：高启
朝代：明

觉来闻雨声，灯辉耿残夜。窗间有危叶，暗助潇潇下。不记醉归时，寝斋如客舍。
醉赠宋卿
作者：高启
朝代：明
体裁：古风

劝君归来休，莫作澹荡游。黄云已蔽燕国晚，白露正满梁园秋。千石酒，万户侯，请君论此谁当优。吴门日出花满楼，小妇唤客不解羞。君留绿绮琴，我脱紫绮裘。今朝春好能饮否，东风吹散江南愁。
醉赠王卿
作者：高启
朝代：明
体裁：古风

持身无可许，闾里任浮沉。不奉诸侯檄，曾辞公子金。斗酒岂辞醉，感君知我深。谁无旦暮急，相周惟季心。
采茶词
作者：高启
朝代：明
体裁：古风

雷过溪山碧云暖，幽丛半吐枪旗短。银钗女儿相应歌，筐中摘得谁最多？归来清香犹在手，高品先将呈太守。竹炉新焙未得尝，笼盛贩与湖南商。山家不解种禾黍，衣食年年在春雨。
采莲泾
作者：高启
朝代：明
体裁：古风

青房戢多子，采得侬心喜。今夜水风凉，君王宿船里。行处绿云迷，歌声一道齐。回头调越女，何似若耶溪。
采莲泾（在城西南）
作者：高启
朝代：明

青房戢多子，采得侬心喜。今夜水风凉，君王宿船里。行处绿云迷，歌声一道齐。回头调越女，何似若耶溪？
采香径
作者：高启
朝代：明
体裁：五言律诗

晨妆出采芳，零露湿红裳。种徙山中品，熏传海外方。抱筐归蕙径，焚鼎荐兰堂。未足娱君寝，西施体自香。
采香径（在香山之旁）
作者：高启
朝代：明

晨妆出采芳，零露湿罗裳。种徙山中品，熏传海外方。抱筐归蕙径，焚鼎荐兰堂。未足娱君寝，西施体自香。
里巫行
作者：高启
朝代：明
体裁：古风

里人有病不饮药，神君一来疫鬼却。走迎老巫夜降神，白杨赤鲤纵横陈。男女殷勤案前拜，家贫无肴神勿怪。老巫击鼓舞且歌，纸钱索索阴风多。巫言汝寿当止此，神念汝虔赊汝死。送神上马巫出门，家人登屋啼招魂。
重午书事
作者：高启
朝代：明
体裁：古风

采蒲临绿波，团扇送凉过。越客争标渡，荆巫弭节歌。家醑怜浮玉，宫衣忆赐罗。今年兵气恶，朱符佩更多。
重过南寺寻悟公不值
作者：高启
朝代：明
体裁：七言绝句

我是钧天梦觉人，忆来松下似前身。老僧何去袈裟在，落叶斜阳满室尘。
重过南寺寻悟公不值
作者：高启
朝代：明

我是钧天梦觉人，忆来松下是前身。老僧何去袈裟在，落叶斜阳满室尘。
野田行
作者：高启
朝代：明

白杨树下谁家坟，火烧野草碑无文。路傍尚卧双石马，行人指是故将军。当时发卒开阴宅，千车送葬城南陌。子孙今去野人来，高处牧羊低种麦。平生意气安在哉，棘丛暮雨棠梨开。百年富贵何足恃，雍门之琴良可哀。
野老行送陈大尹
作者：高启
朝代：明
体裁：乐府曲辞

桑扈初鸣麦花落，大家小家蚕满箔。村中无吏夜捉人，老身醉归行失脚。自从明府一下车，短衣粝饭即有馀。姓名免籍弓弩手，新妇辟纑儿读书。县门前头柳飞絮，春风又随官马去。鸡鸣相送拜道边，愿公受取一大钱。
金井怨
作者：高启
朝代：明
体裁：古风

照水羞见影，汲水嫌手冷。闲立梧桐阴，乌啼秋夜永。
金人马图
作者：高启
朝代：明
体裁：五言律诗

名王爱游猎，初试射雕弓。白草秋原旷，黄沙晚塞空。琵琶应汉女，騕袅是蕃骢。归醉葡萄绿，穹庐在月中。
金征士玟雨中见过留宿二首
作者：高启
朝代：明

夜窗同听雨中猿，风物凄凉异故园。旧事堪愁今懒说，相看不是解忘言。莫辞同宿掩书帏，乱后萧条故旧稀。预恐明朝风雨歇，满江春水送君归。
金征士玟雨中见过留宿（二首）
作者：高启
朝代：明

莫辞同宿掩书帏，乱后萧条故旧稀。预恐明朝风雨歇，满江春水送君归。
金徵士玟雨中见过留宿
作者：高启
朝代：明
体裁：七言绝句

夜窗同听雨中猿，风物凄凉异故园。旧事堪愁今懒说，相看不是解忘言。
金徵士留宿江馆阻雨连夕·其二
作者：高启
朝代：明
体裁：七言绝句

莫辞同宿掩书帏，兵后萧条故旧稀。预恐明朝风雨歇，满江春水送君归。
金进士宿江馆阻雨连夕二首·其一
作者：高启
朝代：明
体裁：七言绝句

落花风急野无舟，喜为茅斋几日留。却愧江边春酒薄，不能慰子客中愁。
金进士葵轩
作者：高启
朝代：明
体裁：五言律诗

幽园夏雨歇，葵绿乍翻风。独向群芳后，閒依萱草丛。敷荣午簟侧，流馥夜窗中。应有倾阳意，将君心正同。
金陵喜逢董卿并送还武昌
作者：高启
朝代：明
体裁：七言律诗

兵后匆匆记别离，两年音问不相知。武昌楼下初来日，幕府山前忽见时。上国花开同醉少，大江潮落独归迟。莫嗟握手还分手，此会从前岂有期。
金陵喜逢董卿并送还武昌
作者：高启
朝代：明

兵后匆匆记别离，两年音问不相知。武昌楼下初来日，幕府门前忽见时。上国花开同醉少，大江潮落独归迟。莫嗟握手还分手，此会从前岂有期。
钓雪滩
作者：高启
朝代：明
体裁：古风

江流欲澌鱼不起，一蓑犹钓寒芦里。渔村茫茫烟火微，雪满晚篷人独归。
钟山雪霁图
作者：高启
朝代：明
体裁：五言律诗

山势识龙蟠，香台拥翠峦。草堂猿啸晚，蕙帐鹤惊寒。云拥梁僧塔，苔封宋帝坛。昔年游历处，今向画中看。
钱塘送马使君之吴中
作者：高启
朝代：明

樟亭离席散，遥发画幡车。飞雉新阡麦，啼莺故苑花。望山登郡阁，行水到田家。莫道凝香句，前人独可夸。
钱塘送马使君之吴中
作者：高启
朝代：明
体裁：五言律诗

樟亭离席散，遥发画幡车。飞雉新阡麦，啼莺故苑花。望山登郡阁，行水到田家。莫道凝香句，前人独可誇。
钱孝子庐墓
作者：高启
朝代：明
体裁：古风

飒飒黄竹岭，萧萧白杨村。行人亦悲哀，何况父母恩。不忍返华屋，结庐傍孤坟。啼猿应哭声，日暮空山昏。无邻与谁语，独宿伤精神。仰闻松柏吟，俛见狐兔奔。泪洒墓前草，当春死芳根。至性有如斯，不愧忠孝门。
铜雀妓
作者：高启
朝代：明
体裁：乐府曲辞

邺宫已罢幸，歌舞尚如期。谁知看月夜，却是望陵时。芗泽销罗荐，松风吹繐帷。妾身未得死，宁当忧色衰。
锦帆泾
作者：高启
朝代：明
体裁：七言绝句

水绕荒城柳半枯，锦帆去后故宫芜。穷奢毕竟输渔父，长保秋风一幅蒲。
长安有狭斜行
作者：高启
朝代：明
体裁：乐府曲辞

长安有狭斜，狭斜仅容骑。路逢两侠童，回鞭问君第。君第渭桥西，易觅难复迷。长子侍温室，次子籍金闺。少子备宿卫，光耀与兄齐。三子每来返，杂沓拥轮蹄。大妇弹鹍鸡，中妇舞前溪。小妇劝杯酒，能唱白铜鞮。丈人莫遽起，庭树未乌栖。
长安道
作者：高启
朝代：明
体裁：乐府曲辞

长乐钟声动，平津树色开。中郎长戟卫，丞相小车来。新成赐将第，更筑候神台。谁念公车客，空怀作赋才。
长洲苑
作者：高启
朝代：明
体裁：古风

中国久无伯，阖闾思骋功。讲蒐开别苑，训武出离宫。宰嚭应骖乘，巫臣实御戎。鼗鸣深谷应，罝掩广场空。远曳捎云旆，高弯射月弓。三驱仪已毕，七伐步还同。甲骑从舆后，蛾眉侍幄中。煮胎须紫豹，胹掌得玄熊。乐事方难极，英图忽易穷。城迷歌黍客，地属采荛童。辇道崩秋雨，旗门失晚风。犬亡㕙肆狡，人去雉争雄。草树迎萧索，湖山罢郁葱。犹疑见猎火，寒烧夜深红。
长洲苑（在太湖北岸）
作者：高启
朝代：明

中国久无伯，阖闾思骋功。讲蒐开别苑，训武出离宫。宰嚭应参乘，巫臣实御戎。鼗鸣深谷应，罝掩广场空。远曳捎云旆，高弯射月弓。三驱仪已毕，七伐步还同。甲骑从舆后，蛾眉侍幄中。煮胎须紫豹，胹掌得玄熊。乐事方难极，英图忽易穷。城迷歌黍客，地属采荛童。辇道崩秋雨，旗门失晚风。犬亡晙肆狡，人去雉争雄。草树迎萧索，湖山罢郁葱。犹疑见猎火，寒烧夜深红。
长相思
作者：高启
朝代：明
体裁：乐府曲辞

长相思，思何长。愁如天丝远悠扬，摇风曳日不可量。未能绊去足，唯解结离肠。关山碧云看欲暮，空帏坐掩荃兰香。长相思，思何长。
长门怨
作者：高启
朝代：明
体裁：乐府曲辞

憎宠一时心，尘生旧屋金。苔滋销履迹，花远度銮音。暮雀重门迥，秋萤别殿阴。君明犹不察，妒极是情深。
閒理箧中得诸友诗存殁感怀怅然成咏
作者：高启
朝代：明
体裁：古风

閒理乱帙中，乃得故友篇。颜色见遗翰，琼华尚清妍。忆昨游名都，结交此群贤。日枉贻赠词，情文蔼相宣。俛仰未十周，飘零若云烟。生者应白首，死者俱黄泉。屈指俱别离，羁愁独江边。旧怀谁能识，洒涕东风前。
门有车马客行
作者：高启
朝代：明

门有车马客，乃是故乡士。昔别各壮颜，今见不相似。上堂叙情亲，拜跪出妻子。对案未能食，历历问桑梓。当时同游人，十有八九死。松柏长新坟，荆棘生故址。欢言方未终，悲感还复始。因思兴谢端，叹息不能止。
闰三月
作者：高启
朝代：明
体裁：七言绝句

不须愁写送春诗，花比常年落最迟。添得一分春色在，天应怜我惜芳时。
闰三月有感·其二
作者：高启
朝代：明
体裁：七言绝句

绿树残莺偶一鸣，听来方解忆山行。今年不是逢馀闰，己过春光半日程。
闰三月有感二首
作者：高启
朝代：明

非关骑马踏尘埃，病眼昏昏自懒开。江上酒徒应共笑，经春不作看花来。绿树残莺偶一鸣，听来方解忆山行。今年不是逢余闰，已过春光半日程。
闰三月有感二首·其一
作者：高启
朝代：明
体裁：七言绝句

非关骑马踏尘埃，病眼昏昏自懒开。江上酒徒应共笑，经春不作看花来。
闰三月有感二首·其二
作者：高启
朝代：明

绿树残莺偶一鸣，听来方解忆山行。今年不是逢余闰，已过春光半日程。
闻人唱吴歌
作者：高启
朝代：明
体裁：七言绝句

楚人不解听吴歌，我独灯前感慨多。记得通波亭下路，画船归去雨鸣荷。
闻家兄谪寿州
作者：高启
朝代：明
体裁：七言律诗

别来未省去何投，书到方知谪寿州。览俗自堪伤远客，听音谁解释羁忧。长淮波浪应愁渡，故国江山只梦游。未有万回飞往术，魂销空望楚云秋。
闻张著作值雨宿陈山人园因寄
作者：高启
朝代：明
体裁：古风

芳月抱深恻，佳游阙追攀。闻君独命驾，远造幽人关。春园花絮稀，啼鸟池上閒。留连宿烟阁，尊酌解离颜。遥想清夜徂，鸣弦竹林间。非因雨成滞，兴惬自忘还。
闻旧教坊人歌
作者：高启
朝代：明

渭城歌罢独凄然，不及新声世共怜。今日岐王宾客尽，江南谁识李龟年。
闻晚莺时在围城中
作者：高启
朝代：明
体裁：古风

昨岁闻孤啭，绿阴山院行。今朝寝斋雨，重听独含情。西涧多乔木，何为亦到城。
闻朱将军战殁
作者：高启
朝代：明

江浦戈船赤帜稀，孤军落日陷重围。镜中蛇堕占应验，牙上枭鸣事已非。残卒自随新将去，老亲空见旧奴归。闻鸡此夜谁同舞，西望秋云泪洒衣。
闻潮州迁客消息
作者：高启
朝代：明
体裁：七言律诗

泷吏相迎渡恶滩，到时应是几旬间。猿啼岭下梅花白，鳄去祠前荔子斑。名姓未看兵籍落，音书忽附估船还。莫言久作炎荒客，会逐阳和返故山。
闻王翰林使蕃
作者：高启
朝代：明
体裁：七言绝句

碎叶城边积雪明，弹筝峡水远人行。已闻赞普知臣顺，不似前朝作舅甥。
闻笛
作者：高启
朝代：明
体裁：五言绝句

横吹发哀声，江楼月正明。伊州不堪听，都是故园情。
闻笛
作者：高启
朝代：明
体裁：七言绝句

横吹才听泪已流，寒灯照雨宿江头。凭君莫作关山曲，乱世人人易得愁。
闻蛙
作者：高启
朝代：明
体裁：五言排律

何处多啼蛤，荒园暑潦天。股跳泥活活，形蔽草芊芊。野远呼相应，洼深乐自专。斜阳鱼罩外，细雨客灯前。莫问官私地，聊占水旱年。晴思蒲叶渚，凉忆稻花田。高士听空爱，迁人食未便。洒灰谁解去，安我夜窗眠。
闻角吟
作者：高启
朝代：明
体裁：乐府曲辞

惊起黄榆塞下鸿，一声鸣轧戍楼空。此时吹动关山意，十万征人归梦中。玉帐弯弓夜初起，月白不知霜似水。馀声散作满天愁，风吹不入单于垒。
闻诸友游城北女冠院看杏花
作者：高启
朝代：明
体裁：七言绝句

闻踏春晴觅彩霞，凤笙吹向女仙家。刘郎醉后殷勤看，不是玄都观里花。
闻谢恭夜咏诗
作者：高启
朝代：明
体裁：五言绝句

我非李太白，君是谢杨儿。夜半江楼雨，高眠闻咏诗。
闻邻家琵琶有感
作者：高启
朝代：明
体裁：五言律诗

清唱合琵琶，当年碧玉家。弄残催酒急，抱重向灯斜。久别愁江树，重听隔院花。泪多思旧事，不是客天涯。
闻钟
作者：高启
朝代：明
体裁：五言绝句

日暮远钟鸣，山窗宿鸟惊。枫桥孤泊处，曾听到船声。
闻钟
作者：高启
朝代：明
体裁：古风

迢迢烟际发，隐隐岩中应。初来觉寺遥，乍歇看山暝。惆怅未眠人，空斋几回听。
闻长枪兵至出越城夜投龛山
作者：高启
朝代：明

列藩遏戎乱，驻钺实此州。如何杀大将，王师自相仇。我来乱始定，城郭气尚愁。又闻有邻兵，仓卒岂敢留。促还出西门，天寒绝行甗。古戍暗雨雪，旌旗暮悠悠。野屋闭不守，泽田弃谁收。居人且奔逃，游子安得休。逶迤苍山去，泱漭玄云浮。人虎争夜行，风榛啸岩幽。我徒戒相亲，一失未易求。饥拾谷口栗，寒烧涧中槱。神迷路多迂，再宿达海陬。虽尝登顿劳，幸免迫辱忧。圣尼畏于匡，嗟我敢有尤。但惭去越早，不遂名山游。
闻雁
作者：高启
朝代：明
体裁：五言绝句

江寒月黑夜，定宿蒹葭里。叫叫过灯前，却是谁惊起。
闻雁
作者：高启
朝代：明

江寒月黑夜，定宿蒹葭里。叫叫过灯前，却是谁惊起？
闻霰
作者：高启
朝代：明
体裁：五言绝句

初讶惊沙过，复疑疏叶落。寒霰夜闻时，窗空人寂寞。
阊门舟中逢白范
作者：高启
朝代：明
体裁：七言绝句

十载长嗟故旧分，半归黄土半青云。扁舟此日枫桥畔，一褐秋风忽见君。
阊阖篇
作者：高启
朝代：明
体裁：乐府曲辞

天门迎旭开紫霞，八表洞达春无涯。阁道萦回度鸾车，羽旗扬彩钟鼓挝。后宫三千人，秀色掩尽世上花。宸游时过广成家，瑶觞再寿盛露华。一仁兴，万福加。何须慕神仙，辛勤炼丹砂。小臣微词欲拜献，帝德自大非为誇。
阖闾墓
作者：高启
朝代：明
体裁：七言律诗

水银为海接黄泉，一穴曾劳万卒穿。谩说深机防盗贼，难令朽骨化神仙。空山虎去秋风后，废榭乌啼夜月边。地下应知无敌国，何须深葬剑三千。
阳山（在城西北，古名秦余杭山，吴中山最高者。中有白龙湫，旱必祷焉）
作者：高启
朝代：明

我登此山巅，不知此山高。但觉群山总在下，坐抚其顶同儿曹。又见太湖动我前，汹涌三十万顷烟波涛。长风吹人度层嶂，不用仙翁赤城杖。峰回秋碍海鹘飞，日出夜听天鸡唱。中有一泉长不枯，乃是蜿蜒神物之所都。老藤阴森洞府黑，树上不敢留栖乌。常年祷雨车，来此投今符。灵旗风转白日晦，马鬣一滴沾三吴。岩峦苍苍境多异，樵子寻常不曾至。探幽历险未得归，忽听钟来涧西寺。此时望青冥，脱略情尘世。白云冉冉足下起，如欲载我升天行。古来名贤尽何有，唯有此山长不朽。欲呼明月海上来，照把长生一瓢酒。浮丘醉枕肱，洪崖笑开口。天风吹落浩歌声，地上行人尽回首。
阶前苔
作者：高启
朝代：明

莫扫雨余绿，任满闲阶路。留着落来花，春泥免相污。
阶前苔
作者：高启
朝代：明
体裁：五言绝句

莫扫雨馀绿，任满閒阶路。留藉落来花，春泥免相污。
陇头水
作者：高启
朝代：明
体裁：古风

人间何处无流水，偏到陇头愁入耳。夜杂羌歌明月中，秋惊汉梦空山里。陇阪崎岖九回折，声随到处长呜咽。欲照愁颜畏水浑，前军曾洗金创血。回头千里是长安，征人泪枯流不干。
陈孝廉则
作者：高启
朝代：明
体裁：古风

徂春易为感，复此栖孤寂。莺啼远林雨，怅望乡园隔。客舍换衣晨，僧斋听钟夕。知君思正纷，杂英共如积。
陈宫
作者：高启
朝代：明

春风叁阁绣参差，狎客争陈璧月词。几度醉浓娇不起，景阳楼上晓钟时。
陈氏秋容轩
作者：高启
朝代：明
体裁：古风

西郊莽迢递，川树凝烟景。雨过落红蕖，斜阳半江冷。蝉鸣山欲暗，雁去天逾永。孤客对萧条，应嗟镜中影。
陈氏秋容轩
作者：高启
朝代：明

西郊莽迢递，川树凝烟景。雨过落红蕖，斜阳半江冷。蝉鸣山欲暗，雁去天逾永。孤客对萧条，应知镜中影。
陈节妇词
作者：高启
朝代：明
体裁：古风

妾家温陵近南浦，嫁得良人业为估。良人长年爱远游，不敢新妆映门户。贩宝遥闻去百蛮，朝朝海上望青山。不仁无那蛟龙横，漂没孤身不得还。君非渡河老狂父，波涛如山何不顾。寻尸便欲赴穷渊，膝下娇儿谁与哺。十载空闺守寸心，沧溟水浅恨情深。愿身不化山头石，化作孤飞精卫禽。
陌上见梅
作者：高启
朝代：明
体裁：七言绝句

陌头一树带风沙，零落寒香日欲斜。车马纷纷谁暇看，当年只合种山家。
除夕客中与家兄守岁
作者：高启
朝代：明

雨雪远村中，猿鸣旅馆空。守炉消夜漏，停烛待春风。有恨能催老，无文解送穷。却怜今夕酒，还与弟兄同。
除夕客中与家兄守岁
作者：高启
朝代：明
体裁：五言律诗

雨雪远村中，猿鸣旅馆空。守炉销夜漏，停烛待春风。有恨能催老，无文解送穷。却怜今夕酒，还得弟兄同。
除夕客中忆女
作者：高启
朝代：明
体裁：五言绝句

别家非愿久，回首已徂年。今夜寒斋雪，何人听折弦。
除夕客中忆女
作者：高启
朝代：明

别家非愿久，回首已徂年。今夜寒斋雪，何人听折弦？
陪临川公游天池
作者：高启
朝代：明
体裁：七言律诗

骑马寻幽度岭迟，老僧不识使君谁。门开红叶林间寺，泉浸青山石上池。残果已收猿食少，枯松欲折鹤巢危。壁间不用题名字，无限苍苔没旧碑。
陪临川公游天池
作者：高启
朝代：明

骑马寻幽度岭迟，老僧不识使君谁。门开红叶林间寺，泉漫青山石上池。残果已收猿食少，枯松欲折鹤巢危。壁间不用题名字，无限苍苔没旧碑。
陪临川公游天池三十韵
作者：高启
朝代：明
体裁：古风

群山瞰笠泽，胜览兼旷奥。曩游务穷蒐，甲乙志曾到。兹峰最灵奇，独失有遗懊。我公仙署居，休沐偶得告。林壑轸远情，招携誓同造。出郭纵鞍舆，入谷屏牙纛。时当寒冬晨，岚雾恣披冒。幽幽霜泉微，卷卷风叶燥。寻溪见人烟，问岭知佛号。意行恐迷误，远托樵子导。居僧作蛮音，揖杖喜迎劳。客来岂先知，定有山鬼报。始至已惬心，尘念为除埽。壁穹冠玄云，池古贮清潦。长松挂其颠，美竹荫其隩。浮晖荡空明，万影镜中倒。嶙峋江头石，突起类争暴。缅怀融结初，天巧亦多耗。探深识后返，升险戒前躁。远梅苦相邀，飞雪糁衣帽。谷猿晚应饥，涧鸟寒不噪。欲归更留憩，禅榻近茶灶。诗歌丛桂篇，琴奏猗兰操。我起前寿公，乐哉此高蹈。及春幸重来，芹藻应可芼。何须效羊公，登岘发嗟悼。世事舟陆行，有力孰羿奡。富贵不可求，盍亦从所好。斯理苟未宜，山水解相傲。微言傥或然，勿为俗士道。
陪客登陶丘
作者：高启
朝代：明
体裁：五言律诗

相逢俱失意，此地偶同游。独树邀人去，斜阳为客留。依村烟景夕，近水竹声秋。漫有归欤叹，何山是故丘。
陶秘书广陵送别图
作者：高启
朝代：明

暮雨潮生瓜步，春山树绕芜城。惆怅离舟欲发，江南烟寺钟声。
陶谷驿亭图
作者：高启
朝代：明
体裁：七言绝句

酒阑使骑趣归时，羞杀江南一曲词。借问驿亭相见者，风流何似党家儿。
隋宫
作者：高启
朝代：明
体裁：七言绝句

五斛青螺一日销，迷楼深贮万妖娆。众中谁解留车驾，风浪如山莫渡辽。
随月图
作者：高启
朝代：明
体裁：古风

空斋无短檠，愁度新凉夜。青天素娥出，馀辉独堪借。达曙愿徘徊，莫逐秋河下。
隔帘闻歌
作者：高启
朝代：明
体裁：五言绝句

叶逐散声飞，湘云隔妓衣。谁能偷卷看，认是小丛非。
雁
作者：高启
朝代：明
体裁：五言绝句

初到别胡沙，楼头度影斜。江南秋月好，随意宿蒹葭。
雉子班
作者：高启
朝代：明
体裁：乐府曲辞

雉子班，雊朝阳，低飞蓬蒿隐文章。十步一啄，于彼山梁。争雄决斗愤气张，好勇守介性之良。安能受驯畜，敛翼自摧伤。
雨中
作者：高启
朝代：明
体裁：七言律诗

二月水长折矶头，茅屋恐随江夜流。雨声鸣濑稍欲歇，云气出峡未能收。鸬鹚鸂鶒晚争喜，杨柳杏花春自愁。几日邻家断来往，出门应恨少扁舟。
雨中书湖上渔家壁
作者：高启
朝代：明
体裁：古风

渔舍烟不起，潇潇雨初暝。孤客与群鸥，寒依苇间听。山昏望易失，波动愁难定。归思满苍茫，空怜去帆迥。
雨中客僧舍
作者：高启
朝代：明
体裁：古风

客梦方暂适，竹间风雨惊。起登林端阁，迢递望层城。景寒川树疏，野晦原烟平。不邀释子语，何以缓羁情。
雨中寄刘沈二别驾
作者：高启
朝代：明

漠漠春寒水绕城，谁家可作看花行。一杯不得三人共，二月都能几日晴。梦逐莺声风外断，愁兼草色雨中生。画船载妓南湖上，不似年时放浪情。
雨中就陈卿饮酒醉归闻丁二卧病客楼赋此慰之
作者：高启
朝代：明
体裁：五言律诗

我醉听歌后，君愁卧病中。山云秋郭暗，江雨夜楼空。短烛知频剪，清樽恨不同。题诗非檄手，那得愈头风。
雨中春望（时在围中）
作者：高启
朝代：明
体裁：七言绝句

郡楼高望见江头，油壁行春事已休。落尽棠梨寒食雨，只应啼鸟不知愁。
雨中晓卧·其一
作者：高启
朝代：明
体裁：七言绝句

井桁乌啼破曙烟，轻寒薄被落花天。閒人晴日犹无事，风雨今朝正合眠。
雨中晓卧二首
作者：高启
朝代：明

井桁乌啼破曙烟，轻寒薄被落花天。闲人晴日犹无事，风雨今朝正合眠。香断床帏冷未开，雨窗寥落满棂苔。休轻一枕江边睡，抛却腰金换得来。
雨中晓卧二首·其一
作者：高启
朝代：明

井桁乌啼破曙烟，轻寒薄被落花天。闲人晴日犹无事，风雨今朝正合眠。
雨中晓卧二首·其二
作者：高启
朝代：明
体裁：七言绝句

香断床帏冷未开，雨窗寥落满棂苔。休轻一枕江边睡，抛却腰金换得来。
雨中留徐七贲
作者：高启
朝代：明
体裁：古风

江寒宿雨在，落叶满村湿。留君系君艇，莫犯风潮急。试问欲归城，谁家借蓑笠。
雨中留徐七贲
作者：高启
朝代：明

江寒宿雨在，落叶满村湿。留君系君艇，莫犯风潮急。试问欲归城，谁家借蓑笠？
雨中登天界西阁
作者：高启
朝代：明
体裁：七言绝句

青山楼阁楚江东，身在苍茫晚色中。故国自遥难望见，不关春树雨溟濛。
雨中登天界西阁
作者：高启
朝代：明

青山楼阁楚江东，身在苍茫晚色中。故国自遥难望见，不关春树雨溟蒙。
雨中登白莲阁望故园
作者：高启
朝代：明
体裁：古风

亭亭高阁上，渺渺清川曲。日暮霭羁愁，蓠蘅雨中绿。闻钟僧已返，荷笠人犹牧。归棹独难寻，江南望云木。
雨中过山
作者：高启
朝代：明

春云晻霭涧奔浑，风雨行人过一村。不似家山深竹里，乳鸠啼午未开门。
雨中过山
作者：高启
朝代：明
体裁：七言绝句

春云晻霭涧奔浑，风雨行人过一村。不似山家深竹里，乳鸠啼午未开门。
雨中过玉遮山二首
作者：高启
朝代：明

松头急风回，飞雨不到面。何处豁清愁，千山一人见。寻钟入苍茫，一涧复一崦。落叶去方深，山扉雨中掩。
雨中过玉遮山（二首）
作者：高启
朝代：明
体裁：五言绝句

寻钟入苍茫，一涧复一崦。落叶去方深，山扉雨中掩。
雨中过玉遮山（二首）
作者：高启
朝代：明
体裁：五言绝句

松头急风回，飞雨不到面。何处豁清愁，千山一人见。
雨中遣兴
作者：高启
朝代：明
体裁：古风

积雨坐无闷，端由便寂寞。好鸟不频啼，閒花自迟落。行园每度径，望岫时登阁。只此可终期，何当有樽酌。
雨中閒卧·其一
作者：高启
朝代：明
体裁：七言绝句

床隐屏风竹几斜，卧看新燕到贫家。閒居心上浑无事，听雨唯忧损杏花。
雨中閒卧·其二
作者：高启
朝代：明
体裁：七言绝句

青毡素榻小窗空，惭愧安眠感叹穷。多少人愁泥滑滑，晓冲风雨客途中。
雨中闲卧
作者：高启
朝代：明

床隐屏风竹几斜，卧看新燕到贫家。闲居心上浑无事，听雨唯忧损杏花。
雨后饮西园偶然亭
作者：高启
朝代：明
体裁：五言律诗

晚酌樱桃下，欢来不奈春。那知醉后客，犹是乱中人。雨霁飘还细，花寒破未匀。江皋旧游处，回首莫沾巾。
雨夜偶读王待制诗
作者：高启
朝代：明
体裁：七言绝句

客窗疏竹雨凄凄，把卷灯前读旧题。此日殷勤如会面，不知君在夜郎西。
雨斋独坐写寄友
作者：高启
朝代：明
体裁：五言律诗

动与世相妨，端居学坐忘。雨来池上树，烟起竹间房。屋鸟非晴弄，阑花是晚芳。寻山期已阻，遥望奈苍苍。
雨篷
作者：高启
朝代：明

楚雨满汀洲，潇潇洒客舟。梦惊孤枕夜，愁掩一篷秋。苇叶寒相战，滩声暗共流。此时湘浦上，同听只沙鸥。
雨过舟中看山
作者：高启
朝代：明
体裁：七言律诗

风雨山前暗荔萝，满蓬凉思入沧波。沙鸣正厌秋声急，峰出还怜秀色多。溪上云收开远树，田中水满发新禾。舟人不用催归速，卧看青峦次第过。
雨雪·其一
作者：高启
朝代：明
体裁：乐府曲辞

雨雪暗桑乾，深愁没马鞍。临关将月认，覆碛作沙看。不阻藩儿猎，聊供汉使餐。春风消不得，三月戍袍寒。
雨雪·其二
作者：高启
朝代：明
体裁：乐府曲辞

雨雪暗龙沙，愁阴入汉家。恨迷青冢草，惊见黑山花。夜积毡庐重，朝随羽旆斜。空思鳷鹊观，柳色变年华。
雪中
作者：高启
朝代：明
体裁：七言律诗

舟绝寒江冻不潮，萦沙拂柳影翛翛。才从渔浦矶边积，还向樵村竹外飘。扑马忆从年少乐，点袍曾逐侍臣朝。如今独坐吟诗句，茅屋茶烟冷未消。
雪中喜刘户曹见过
作者：高启
朝代：明
体裁：七言绝句

满城春雪禁花开，愁对寒窗欠酒杯。喜子远能来慰我，扁舟不肯过门回。
雪中自云岩晚归西村客舍·其一
作者：高启
朝代：明
体裁：五言绝句

乍与诸僧别，还依一叟邻。柴门闭风雪，谁候暮归人。
雪中自云岩晚归西村客舍·其二
作者：高启
朝代：明
体裁：五言绝句

隔浦烟墟远，侵沙雪树稀。行人缘底事，不及鸟先归。
雪夜宿翰林院呈危宋二院长
作者：高启
朝代：明
体裁：五言律诗

偶伴王摩诘，寒宵宿禁林。院铃风外静，宫漏雪中沈。绛蜡销吟烛，青绫拥赐衾。明朝陪贺瑞，银阙晓光深。
雪夜宿翰林院呈危宋二院长
作者：高启
朝代：明

偶伴王摩诘，寒宵宿禁林。院铃风外静，宫漏雪中沉。绛蜡销吟烛，青绫拥赐衾。明朝陪贺瑞，银阙晓光深。
雪夜怀周著作
作者：高启
朝代：明

灯照竹林雪，寝斋寒更空。窗间成独坐，遥想故人同。不有孤吟兴，宁度此宵中。
雪夜怀周著作
作者：高启
朝代：明
体裁：古风

灯照竹林雪，寝斋寨更空。窗间成独坐，遥想故人同。不有孤吟兴，宁度此宵中。
雪斋为述上人赋
作者：高启
朝代：明
体裁：古风

君不见韩刺史，疲马度关愁欲死。君不见党将军，美人拥帐饮正醺。憔悴豪华两何有，世人徒劳竞奔走。雪深三尺坐寒龛，谁似西斋衲衣叟。开门一笑定起迟，虚空大地皆春熙。松梢一片忽堕响，夜静山空人不知。此地应怜无热恼，寻梅莫若寻诗好。便穿蜡屐踏琼瑶，晓径从埋不须扫。
雷雨护婴图
作者：高启
朝代：明
体裁：古风

儿衣寒，母衣湿，风雨苍黄归意急。雷忽鸣，儿忽惊，抱儿与儿同死生。树声吹回水声注，田家尚遥无避处。看图谁念乱离人，白日青天弃儿去。
青丘子歌
作者：高启
朝代：明
体裁：古风

青丘子，泬而清，本是五云阁下之仙卿。何年降谪在世间，向人不道姓与名。蹑屩厌远游，荷锄懒躬耕。有剑任羞涩，有书任纵横。不肯折腰为五斗米，不肯掉舌下七十城。但好觅诗句，自吟自酬赓。田间曳杖复带索，傍人不识笑且轻。谓是鲁迂儒楚狂生，青丘子闻之不分意，吟声出吻不绝咿咿鸣。朝吟忘其饥，暮吟散不平。当其苦吟时，兀兀如被酲。头发不暇栉，家事不及营。儿啼不知怜，客至不果迎。不忧回也空，不慕猗氏盈。不惭被宽褐，不羡垂华缨。不问龙虎苦战斗，不管乌兔忙奔倾。向水际独坐，林中独行。斫元气，搜元精，造化万物难隐情。冥茫八极游心兵，坐令无象作有声。微如破悬虱，壮若屠长鲸。清同吸沆瀣，险比排峥嵘。霭霭晴云披，轧轧冻草萌。高攀天根探月窟，犀照牛渚万怪呈。妙意俄同鬼神会，佳景每与江山争。星虹助光气，烟露滋华英。听音谐《韶》乐，咀味得大羹。世间无物为我娱，自出金石相轰铿。江边茅屋风雨晴，闭门睡足诗初成。叩壶自高歌，不顾俗耳惊。欲呼君山老父携诸仙所弄之长笛，和我此歌吹月明。但愁欻忽波浪起，鸟兽骇叫山摇崩。天帝闻之怒，下谴白鹤迎。不容在世作狡狯，复结飞佩还瑶京。
青丘子歌
作者：高启
朝代：明

青丘子，泬而清，本是五云阁下之仙卿。何年降谪在世间，向人不道姓与名。蹑厌远游，荷锄懒躬耕。有剑任羞涩，有书任纵横。不肯折腰为五斗米，不肯掉舌下七十城。但好觅诗句，自吟自酬赓。田间曳杖复带索，傍人不识笑且轻。谓是鲁迂儒楚狂生，青丘子闻之不分意，吟声出吻不绝咿咿鸣。朝吟忘其饥，暮吟散不平。当其苦吟时，兀兀如被酲。头发不暇栉，家事不及营。儿啼不知怜，客至不果迎。不忧回也空，不慕猗氏盈。不惭被宽褐，不羡垂华缨。不问龙虎苦战斗，不管乌兔忙奔倾。向水际独坐，林中独行。斫元气，搜元精，造化万物难隐情。冥茫八极游心兵，坐令无象作有声。微如破悬虱，壮若屠长鲸。清同吸沆瀣，险比排峥嵘。霭霭晴云披，轧轧冻草萌。高攀天根探月窟，犀照牛渚万怪呈。妙意俄同鬼神会，佳景每与江山争。星虹助光气，烟露滋华英。听音谐《韶》乐，咀味得大羹。世间无物为我娱，自出金石相轰铿。江边茅屋风雨晴，闭门睡足诗初成。叩壶自高歌，不顾俗耳惊。欲呼君山老父携诸仙所弄之长笛，和我此歌吹月明。但愁欻忽波浪起，鸟兽骇叫山摇崩。天帝闻之怒，下谴白鹤迎。不容在世作狡狯，复结飞佩还瑶京。
青丘子歌
作者：高启
朝代：明

青丘子，泬而清，本是五云阁下之仙卿。何年降谪在世间，向人不道姓与名。蹑？厌远游，荷锄懒躬耕。有剑任羞涩，有书任纵横。不肯折腰为五斗米，不肯掉舌下七十城。但好觅诗句，自吟自酬赓。田间曳杖复带索，傍人不识笑且轻。谓是鲁迂儒楚狂生，青丘子闻之不分意，吟声出吻不绝咿咿鸣。朝吟忘其饥，暮吟散不平。当其苦吟时，兀兀如被酲。头发不暇栉，家事不及营。儿啼不知怜，客至不果迎。不忧回也空，不慕猗氏盈。不惭被宽褐，不羡垂华缨。不问龙虎苦战斗，不管乌兔忙奔倾。向水际独坐，林中独行。斫元气，搜元精，造化万物难隐情。冥茫八极游心兵，坐令无象作有声。微如破悬虱，壮若屠长鲸。清同吸沆瀣，险比排峥嵘。霭霭晴云披，轧轧冻草萌。高攀天根探月窟，犀照牛渚万怪呈。妙意俄同鬼神会，佳景每与江山争。星虹助光气，烟露滋华英。听音谐《韶》乐，咀味得大羹。世间无物为我娱，自出金石相轰铿。江边茅屋风雨晴，闭门睡足诗初成。叩壶自高歌，不顾俗耳惊。欲呼君山老父携诸仙所弄之长笛，和我此歌吹月明。但愁欻忽波浪起，鸟兽骇叫山摇崩。天帝闻之怒，下谴白鹤迎。不容在世作狡狯，复结飞佩还瑶京。
青丘道中
作者：高启
朝代：明
体裁：古风

霖雨江暴溢，奔流绝津涯。茫茫野田白，何由见春华。居人久已亡，流萍满其家。昔我过此土，极目桑与麻。故道不可寻，舟行但蒹葭。岁凶岂宜客，四顾空长嗟。
青城先生戴笠图
作者：高启
朝代：明
体裁：七言绝句

暂脱朝冠白发轻，南村群犬莫相惊。行吟不觉逢山雨，但听潇潇叶上声。
青楼怨
作者：高启
朝代：明

浴金熏炉镂玉奁，兰香今夜为君添。乌栖黄昏乌起曙，才见道来还道去。
鞠歌行
作者：高启
朝代：明
体裁：乐府曲辞

玉蕴彩，剑閟锋，牛铎之音混黄钟。俾神奇，作妄庸，扬微察陋世罕逢。物有合，势必从，如鱼得水云与龙。夷吾囚，伊尹农，二主举之享万钟。嗟古人，孰继踪，女子犹为悦己容。
韩蕲王墓
作者：高启
朝代：明

宋室中兴日，将军武略优。功宜超贾邓，名耻并张刘。白马空前渡，黄龙竟北游。誓擒诸部种，还报两宫仇。朝使颁金册，边人识锦裘。跃戈冲野阵，横楫截江流。残虏亡魂走，中原指掌收。未终藩阃寄，已惑庙堂谋。坐散熊罴士，甘臣犬豕酋。和戎辞易屈，复汉志难酬。阙耸吴山晓，陵荒巩树秋。廉颇归未老，郭令罢谁留。折槛言徒切，藏弓势可忧。俄看星陨垒，永使陆沉舟。感慨思前代，凄凉吊古丘。剑花埋虎气，碑藓剥螭头。石兽嘶风雨，山僧护楸。鼓旗何寂寂，简册漫悠悠。父老悲犹在，英雄事已休。栖霞岭前墓，闻说更堪愁。
韩蕲王墓
作者：高启
朝代：明
体裁：五言排律

宋室中兴日，将军武略优。功宜超贾邓，名耻并张刘。白马空南渡，黄龙竟北游。誓臣诸部长，还报两宫仇。朝使颁金册，边人识锦裘。跃戈冲野阵，横棹截江流。残敌回舸走，中原指掌收。未终藩阃寄，已惑庙堂谋。坐丧三河气，甘贻九庙羞。和戎词易屈，复汉志难酬。阙耸吴山晓，陵荒巩树秋。廉颇归未老，郭令罢谁留。折槛言徒切，藏弓势可忧。俄看星陨垒，永使陆沈州。感慨思前代，凄凉吊古丘。剑花埋虎气，碑藓剥螭头。石骑嘶风雨，山僧护槚楸。鼓旗何寂寂，简册漫悠悠。父老悲犹在，英雄事已休。栖霞岭前墓，闻说更堪愁。
韭
作者：高启
朝代：明
体裁：五言绝句

芽抽冒余湿，掩冉烟中缕。几夜故人来，寻畦剪春雨。
顾荣庙晋侍中顾彦先有墓并祠在长洲之东久而废为淫祀县令周君复之为赋是诗
作者：高启
朝代：明
体裁：古风

军司吴国秀，机神夙超朗。弱冠游洛师，已蒙南金赏。崎岖诸王幕，沉酒务遵养。中罹广陵艰，计服匪诚枉。风云一挥扇，义旅臻同响。事成耻言勋，飘然理归鞅。晋社始东迁，群贤悉收奖。道谒真感会，矫翼丹霄上。德闻一代称，迹泯千龄往。时屯乏良佐，英谟益堪想。坟祠托荒郊，萧条并榛莽。荛童侵雨隧，淫巫闯尘幌。大夫过停辕，式瞻为含怆。衣冠复故貌，筵几陈新享。寡劣忝乡人，因歌表遐仰。
顾辟疆园
作者：高启
朝代：明
体裁：古风

江左风流远，园中池馆平。宾客久寂寞，狐兔自纵横。秋草犹故绿，春花非昔荣。市朝亦屡改，高台能不倾。
顾野王墓
作者：高启
朝代：明
体裁：五言绝句

南朝旧碑倒，墓近樵苏道。应与读书堆，离离总秋草。
题三香图
作者：高启
朝代：明
体裁：七言绝句

罗浮洛浦与潇湘，三处离魂一本香。梦断月明秋渺渺，缟衣何似翠裙长。
题云林小景
作者：高启
朝代：明
体裁：五言绝句

归人渡水少，空林掩烟舍。独立望秋山，钟鸣夕阳下。
题倪云林所画义兴山水图
作者：高启
朝代：明
体裁：古风

尝啜阳羡茗，不游阳羡山。铜官结秀色，都在画图间。樊川醉游处，水榭依沙树。云入县城来，溪流太湖去。我爱云林生，高歌无俗情。石庭梅欲发，须放酒船行。
题倪云林画赠因师
作者：高启
朝代：明
体裁：五言绝句

含晖峰下路，树石尽垂藤。欲认莓苔迹，相寻行道僧。
题医师王隐君墓表后
作者：高启
朝代：明
体裁：五言律诗

孤舟别楚水，客鬓已苍苍。竟赋招魂些，虚传续命方。悲风柏陇小，积雨药园荒。生灭虽能悟，看碑亦感伤。
题华氏茔芝桧图
作者：高启
朝代：明
体裁：五言律诗

谁指牛眠处，江山地最灵。气钟孤桧碧，祥表五芝青。影动春云乱，香敷晓露零。知君家种德，曾读墓前铭。
题周逊学天香深处卷
作者：高启
朝代：明
体裁：古风

仙芬染骨浓无迹，秋入画堂帘不隔。梦寻老蟾烟雾迷，碎落金虫夜愁寂。素娥旧栽无两丛，万古散吹秋满空。熏炉不爇象笼火，人倚画栏清影中。蕙兰暗泣幽馨歇，只有瑶芳占凉月。
题妓像
作者：高启
朝代：明
体裁：七言绝句

不见秋娘今几年，楚云湘雨思悠然。月明楼外天如水，犹忆梁州第二篇。
题孙卿家小画二首
作者：高启
朝代：明

高岭冒层岚，疏林逗残照。何处觅孙登，云间听长啸。前林远杵歇，别院疏钟起。行人与居人，同在秋云里。
题孙卿家小画二首·其二
作者：高启
朝代：明
体裁：五言绝句

前林远杵歇，别院疏钟起。行人与居人，同在秋云里。
题孙卿家小画（二首）
作者：高启
朝代：明
体裁：五言绝句

高岭冒层岚，疏林逗残照。何处觅孙登，云间听长啸。
题孟浩然骑驴吟雪图
作者：高启
朝代：明
体裁：七言绝句

西风驴背倚吟魂，只到庞公旧隐村。何事能诗杜陵老，也频骑叩富儿门。
题宋徽庙画眉百合图
作者：高启
朝代：明
体裁：七言绝句

百合无残六合尘，汴宫啼鸟怨无人。不知风雪龙沙地，还有图中此样春。
题宋迪晚烟归舍图
作者：高启
朝代：明
体裁：五言律诗

落日下岚岭，行人逢已稀。隔烟望田舍，映水掩荆扉。鸟乱夕林暗，草多秋径微。家人应候我，卖畚郭中归。
题带经漂麦二图·其一
作者：高启
朝代：明
体裁：古风

朝锄东皋上，暮锄西陂侧。释耒读遗经，欣然此休息。因观舜稷事，耕稼宁辞力。
题带经漂麦二图·其二
作者：高启
朝代：明
体裁：古风

田中刈麦罢，把卷忘其疲。风雨忽云至，千穗漂无遗。于书苟有得，岁晏何忧饥。
题张云门画竹
作者：高启
朝代：明
体裁：七言绝句

临池书罢换鹅文，馀墨犹堪写此君。一段湘娥庙前意，淋漓秋雨共秋云。
题张太常金华白玉山房图
作者：高启
朝代：明
体裁：七言绝句

石气春生化白云，满林琼草卧羊群。太常他日归来日，身老应同万石君。
题张来仪画赠张伯醇
作者：高启
朝代：明
体裁：五言绝句

风起涧声乱，景寒云气深。山人归卧晚，诗意满秋林。
题张校理画
作者：高启
朝代：明

寒色初凝野，秋声忽在林。遥山不能见，只为晚烟深。
题张校理画
作者：高启
朝代：明
体裁：五言绝句

寒色初凝野，秋声忽在林。遥山不能见，祇为晚烟深。
题张静居画
作者：高启
朝代：明
体裁：五言律诗

楚客写荆岑，秋云隔浦阴。人家连橘坞，水庙映枫林。乱后清游歇，愁边远色深。相看休向晚，怕有峡猿吟。
题徐山人画赠内弟周思恭
作者：高启
朝代：明
体裁：五言绝句

复涧兼重岭，云岚处处生。君家还可认，为有读书声。
题徐熙三虫图
作者：高启
朝代：明
体裁：七言绝句

粉蝶黄蜂各冶心，逐香窥艳竞相寻。南园雨过红芳歇，输与鸣蜩占绿阴。
题扇上竹枝
作者：高启
朝代：明
体裁：五言绝句

寒梢虽数叶，高节傲霜风。宁肯随团扇，秋来怨箧中。
题携琴访友图
作者：高启
朝代：明
体裁：五言绝句

孤骑复孤琴，披岚入涧阴。远寻君莫讶，城市少知音。
题方厓师听秋轩
作者：高启
朝代：明
体裁：古风

西涧独趺处，凉飙度虚阁。秋从夜深来，流音满林壑。初呜忽澎湃，稍定还萧索。月下暗禽翻，窗间危叶落。上人习静定，谈籁笑南郭。喧寂两无闻，星河在寥廓。
题春江送别图送王使君
作者：高启
朝代：明
体裁：古风

歌彻小秦王，愁深第几觞。飞花荡春影，江水不胜长。日暮东风急，离帆且缓张。
题晚节堂
作者：高启
朝代：明
体裁：古风

人生百年寿，六十未为晚。胡为凿玄扃，结亭此山阪。周围松栎高，可玩不可挽。日暮春雨晴，黄鸟啼睍睆。东家鹤发翁，方置万金产。贻谋非不佳，竟为识者莞。君能超物理，生死若往返。一笑步松阴，青山在吾眼。
题曹氏春江云舍
作者：高启
朝代：明
体裁：古风

遥波霭微云，寒禽少相语。君家在空阔，欲往迷洲渚。纷纷树离雾，稍稍花消雨。日暮坐相思，江东渺何许。
题曹氏春江云舍
作者：高启
朝代：明

遥波霭微云，禽寒少相语。君家在空阔，欲往迷洲渚。纷纷树离雾，稍稍花滴雨。日暮坐相思，江东渺何许。
题朱元晖云山图
作者：高启
朝代：明
体裁：古风

海岳老仙非画工，自有丘壑藏胸中。大儿挥洒亦莫比，妙趣政足传家风。敷文阁下书帏净，梦入空山觉衣冷。起拈綵笔写幽踪，一片飞来楚云影。彷佛三相与九嶷，翠峰犹抹二娥眉。水生江上鸿归后，树暗沙头春去时。苍苍远渡连平麓，烟火参差几家屋。林深谷静断行人，唯有禽声啄枯木。偶向高斋玩此图，断缣犹费千金沽。自缘绝壁人间少，如此云山何处无。
题朱氏梅雪轩
作者：高启
朝代：明

石城山居梅万坞，冒雪曾来扣僧户。烂然如见会群妃，白凤缤纷下瑶圃。数片轻吹着鬓华，乍看是雪又疑花。迷魂乱眼春如海，那辨南枝映竹斜。独披鹤氅穿林去，冻压寒梢应几树。听响方知夜洒时，闻香始识繁开处。回首春风忆旧游，梦寻归路隔罗浮。年来驴背无诗思，醉踏尘埃空自愁。闻道君家溪上下，玉蕊琼英巧相亚。履迹谁来东郭朝，笛声不起南楼夜。翠羽惊啼莫怨猜，破寒宜共一樽开。雪晴花发须相记，我亦扁舟乘兴来。
题朱泽民荆南旧业图
作者：高启
朝代：明
体裁：古风

睢阳醉磨一斗墨，梦落荆南写秋色。大阴垂雨尚淋漓，哀壑回风更萧瑟。枫林思入烟雾清，湖水愁翻浪波白。溪上初逢野老航，山中远见先生宅。秫田半顷连圩区，茅屋三间倚萝薜。僧来看竹乘小舆，客去寻岑借高屐。任公台下石可坐，周侯庙前路曾识。虎迹时留暮台紫，蛟气或化秋云黑。城郭当年别已久，风尘此日归不得。落日书斋半壁明，图画卧对空相忆。
题杂画·其一
作者：高启
朝代：明
体裁：五言绝句

空山万株木，霭霭秋多晦。屋在白云中，人归白云外。
题杂画·其七
作者：高启
朝代：明
体裁：五言绝句

夕阳数峰远，霭霭江南思。烟外有钟声，山僧独归寺。
题杂画·其三
作者：高启
朝代：明
体裁：五言绝句

丛蒲乱石间，水急鱼难罩。欲去尚残阳，看山一停棹。
题杂画·其九
作者：高启
朝代：明
体裁：五言绝句

日出溪雾黄，风回不成雨。何处趁墟人，侏�并沙语。
题杂画·其二
作者：高启
朝代：明
体裁：五言绝句

欲寻江寺僧，渡口孤帆发。落日浦风生，不畏春潮阔。
题杂画·其五
作者：高启
朝代：明
体裁：五言绝句

孤柳影婆娑，路入秋溪暮。谁家系榜来，应待归人渡。
题杂画·其八
作者：高启
朝代：明
体裁：五言绝句

桥回绿水斜，春树隔烟霞。隐处谁云浅，千峰只一家。
题杂画·其六
作者：高启
朝代：明
体裁：五言绝句

驴影夕阳催，空山不见梅。愁肠如客路，一日几萦回。
题杂画·其十
作者：高启
朝代：明
体裁：五言绝句

远岫浃烟光，斜阳在钓航。众渔归已尽，独自过寒塘。
题杂画·其十一
作者：高启
朝代：明
体裁：五言绝句

柳叶散空塘，菊花明废苑。日暮问垞南，舟行何近远。
题杂画·其十二
作者：高启
朝代：明
体裁：五言绝句

山禽欲定栖，竹风苦难静。残雪堕惊梢，翛翛一窗冷。
题杂画·其四
作者：高启
朝代：明
体裁：五言绝句

风急楚江波，佳人罢采荷。离舟孤宿处，泪少夜猿多。
题李德新中宗射鹿图
作者：高启
朝代：明
体裁：古风

赭袍玉带虬髯怒，人如真龙马如虎。英风犹似天可汗，肯信昏孱困韦武。上林草绿闻呦呦，飞鞚霹雳梢长楸。画旗围合晚犹猎，后庭双陆谁行筹。追游不记房陵辱，五王谪来势犹独。空誇大羽发无虚，不射妖狐射生鹿。画图令人生感嗟，天宝回首飘胡沙。神孙早解习祖艺，不遣衔出宫中花。
题李迪画犬
作者：高启
朝代：明
体裁：五言绝句

护儿偏吠客，花下卧晴莎。莫出东原猎，春来兔乳多。
题李迪画犬
作者：高启
朝代：明

矰儿偏吠客，花下卧晴莎。莫出东原猎，春来兔乳多。
题松雪翁临祐陵草虫
作者：高启
朝代：明
体裁：七言绝句

宣和遗墨画难工，唯有王孙笔意同。莫问吴宫与梁苑，一般草露覆秋虫。
题林居图兼简卢公武
作者：高启
朝代：明
体裁：古风

竹梧翳苔石，知是幽人居。林间鸟鸣后，亭空宾散馀。闻有卢鸿隐，长年留著书。
题桂花美人
作者：高启
朝代：明
体裁：七言绝句

桂花庭院月纷纷，按罢霓裳酒半醺。折得一枝携满袖，罗衣今夜不须熏。
题楞伽山寺壁
作者：高启
朝代：明
体裁：五言绝句

惆怅空山里，寒梅应自开。雪中何处觅，须待雪晴来。
题武昌魏孝廉盘所藏画
作者：高启
朝代：明
体裁：古风

楚山远吐参差碧，虚阁开临系船石。沙树凋时鄂渚秋，江鸥没处湘潭夕。阁中幽人坐读书，书声入水惊龙鱼。欲吹短笛相寻去，黄鹤矶头好待予。
题洛神图
作者：高启
朝代：明
体裁：七言绝句

晚步芳洲拾翠归，不愁风浪湿仙衣。彩云一灭无寻处，应逐陈王去马飞。
题湘南雨意图
作者：高启
朝代：明
体裁：五言绝句

南禽暮啼起，门掩湘祠里。脉脉半江阴，春云与春水。
题湘君图
作者：高启
朝代：明
体裁：七言绝句

怅望南巡竟不还，泪和湘雨暮斑斑。须知竹死愁方尽，莫恨秦人便赭山。
题湘君图
作者：高启
朝代：明

怅望南巡竟不还，泪和湘雨暮斑斑。须知竹死愁方尽，莫恨秦人鞭赭山。
题湘君图
作者：高启
朝代：明
体裁：七言绝句

祠前脩竹楚山青，风佩时来过洞庭。月夜莫弹瑶瑟怨，夫君不见有谁听。
题溪山小隐
作者：高启
朝代：明
体裁：五言律诗

何处溪山隐，衡门对野桥。晚风携鹤子，春雨种鱼苗。小径斜通竹，疏篱曲护蕉。人生閒自足，不问楚辞招。
题滕用衡所藏山水图
作者：高启
朝代：明
体裁：古风

滕君兴在烟霞间，远游十年今始还。画图示我有层嶂，竟似何处之名山。君言我初适东越，酒船横渡镜湖月。醉咏谪仙天姥吟，海光欲曙清猿歇。瑶草春已生，便入金华行。道逢牧羊儿，疑是黄初平。从此西游楚江水，大帆如云挂空里。柁楼酾酒唤长风，一日看山一千里。不闻东林钟，但见香炉峰。波迷洞庭阔，树隔潇湘重。白沙翠壁经过好，就中几度曾幽讨。麻姑坛上扫落花，尧女祠前荐芳藻。晚客湖南逢雁回，登临长上楚王台。天从朱鸟峰头转，江自黄牛峡外来。蒐奇历险今应倦，默坐旧游空数遍。时向明窗看此图，好山一一皆重见。我闻君言自叹嗟，身如处女愁离家。闭门读书无半车，髀肉渐生空鬓华。床前尘土蔽双屐，何不踏之践苔石。幸逢盛世道路平，五岳寻真皆可适。便当住抱绿绮弹松风，行尽万壑千岩中。仙书探得金匮空，归来誇君重相逢，握手一笑吴门东。
题瀑布泉
作者：高启
朝代：明
体裁：七言绝句

千山云项一泉飞，仰面时惊雨湿衣。彷佛香炉峰下看，满溪红叶访僧归。
题王翰林所藏画兰
作者：高启
朝代：明
体裁：七言绝句

春到怀王旧渚宫，沙棠舟去水烟空。孤丛不有幽香发，应没江边百草中。
题理发美人图
作者：高启
朝代：明
体裁：七言绝句

桐风朝动内园枝，吹乱花前发几丝。石后理梳羞未出，怕人猜是倦妆时。
题画
作者：高启
朝代：明
体裁：七言绝句

满壑春阴满涧苔，茶烟起处薜帷开。山童频报敲门客，总为催诗索画来。
题画
作者：高启
朝代：明

落日青山影在沙，镜湖波净过荷花。云间树底参差屋，借问谁家是贺家？
题画
作者：高启
朝代：明
体裁：七言绝句

落日青山影在沙，镜湖波净遍荷花。云间树底参差屋，借问谁家是贺家。
题画为僧赋
作者：高启
朝代：明
体裁：五言律诗

行负贝多书，青山别旧庐。乱寻安土避，贫借破庵居。吟苦非愁里，禅癯似病馀。思归休看画，来去尽空虚。
题画赠别
作者：高启
朝代：明

扁舟暮归去，别路江南树。愁指楚山遥，明朝望君处。
题画赠许澜伯
作者：高启
朝代：明
体裁：五言绝句

泠泠风中弦，渺渺云间鸿。秋怀不可写，日暮青山空。
题画送人归觐
作者：高启
朝代：明
体裁：七言绝句

相望益远益伤神，落叶浮云暗度津。底事过江柔橹急，故乡知有倚门人。
题画鹰得啸字
作者：高启
朝代：明
体裁：古风

高风动古壁，竦立见苍鹞。轩然欲飞扬，嗟此粉墨妙。秋筋束老骨，天寒势逾矫。脑枯草中兔，气尽枥上骠。健鹘虽百馀，凡材岂同调。乾坤正肃杀，怒气号万窍。大野开平芜，悲台落残照。荒城有妖狐，夜作猛虎啸。为君试一击，壮士惭勇剽。安能饱拳肉，侧翅随年少。
题秋林高士图
作者：高启
朝代：明
体裁：古风

二仲有玄赏，相携在中林。遐景延迥步，微言谐素襟。天秋谷响哀，日暝川光阴。风驶多委叶，山空少归禽。威迟临长冈，迢递指远岑。谅非羁离客，讵用愁登临。
题红拂妓
作者：高启
朝代：明
体裁：七言绝句

化枝不锁后堂春，夜半长安旅邸贫。弃去老奴从此客，可怜小妓亦知人。
题绿绮轩
作者：高启
朝代：明
体裁：古风

幽抱时欲写，帷中有鸣弦。一弹落一叶，庭树坐萧然。寂寂山水夜，迢迢河汉天。忆听乌啼起，南轩人未眠。
题美人对镜图
作者：高启
朝代：明
体裁：古风

晓院鹿卢鸣露井，玉人梦断梨云冷。起开妆閤笑窥奁，月里分明见娥影。白对犹怜况主家，春风一面恼肠花。何由铸入青铜内，不遣秋霜换娥翠。
题芭蕉
作者：高启
朝代：明
体裁：五言绝句

丛蕉倚孤石，绿映閒庭宇。客意不惊秋，潇潇任风雨。
题芭蕉士女
作者：高启
朝代：明
体裁：七言绝句

秋宫睡起试生罗，閒向芭蕉石畔过。怪底早凉欺匣扇，夜来叶上雨声多。
题芭蕉士女
作者：高启
朝代：明

秋宫睡起试生罗，闲向芭蕉石畔过。怪底早凉欺匣扇，夜来叶上雨声多。
题茅叟夏山过雨图
作者：高启
朝代：明
体裁：古风

前山冥冥云欲开，后山隐隐犹闻雷。江南六月风雨过，树暗不见巫阳台。奔湍冲断石桥路，下泻谷口相喧豗。阴开林壑鬼神去，气湿古洞蛟龙回。人家出门看新霁，泥封坠果多杨梅。渔樵欲归谓已暝，返照石壁蝉鸣哀。山中此景谁解写，茅翁素有丹青才。新图一片似海岳，高堂未展凉先来。嗟余久逐挥汗客，席帽障日趋黄埃。问翁几欲东游去，如此画图安在哉。
题荔枝练带
作者：高启
朝代：明
体裁：七言绝句

雨后蛮枝锦果肥，华清贡罢驿尘稀。山禽自绕枝头啄，疑是宫中旧雪衣。
题荣悴竹图
作者：高启
朝代：明
体裁：五言绝句

嫩叶与残枝，相依暮雨时。莫将荣悴看，节在不曾移。
题董元卧沙龙图
作者：高启
朝代：明
体裁：古风

人间滴罢天瓢水，归护玄珠卧沙里。空潭白日不闻雷，云雾俄随转身起。谁言北苑笔意精，头角破屋将飞腾。细看图画何须恐，曾谒真龙游太清。
题董卿图
作者：高启
朝代：明
体裁：七言绝句

花落吴王故苑西，客亭风雨听莺啼。今年又负行春约，画里看山不忍题。
题虞文靖公书所赋鹤巢诗后
作者：高启
朝代：明

玉堂罢直发如丝，华盖当头戴笠时。丁令去来沧海变，人间零落鹤巢诗。
题虞文靖公书所赋鹤巢诗后
作者：高启
朝代：明
体裁：七言绝句

玉堂罢直鬓如丝，华盖冈头戴笠时。丁令去来沧海变，人间零落鹤巢诗。
题虞文靖公墨迹后
作者：高启
朝代：明
体裁：七言绝句

清朝文雅孰称雄，我已生年后此公。今日乱离江海上，独看遗墨涕秋风。
题许澜伯三虫图
作者：高启
朝代：明
体裁：七言绝句

蜜脾未满报衙频，蠹化初成傅粉新。谁道争花群队里，长吟还有独清人。
题许澜伯画
作者：高启
朝代：明
体裁：五言绝句

望秋倚高阁，隔江望层巘。不见度僧归，烟深暮钟远。
题赵希远画宋杭京万松金阙图
作者：高启
朝代：明
体裁：古风

长松掀髯若群龙，下绕宫阙云千重。凤凰山头望前殿，翠涛正涌金芙蓉。海门日出潮初上，白鹤飞来近仙掌。百官候缀紫宸班，露滴朝衣气森爽。汉宫杨柳唐宫花，容易零落空繁华。何如可献至尊寿，茯苓美似安期瓜。銮舆因恋湖山好，楼阁清阴胜蓬岛。不知风雨汴陵前，虏卒新樵几株倒。当时榻前初进图，黄金趣赐闻传呼。何年流落在人世，父老犹看思旧都。客行近过吴山下，落叶空林惟败瓦。岂无画史似前人，秋色凄凉不堪写。
题赵魏公马图
作者：高启
朝代：明
体裁：七言绝句

校尉当年执策迎，千金远购贰师城。一归天厩嗟空老，立仗元来不用鸣。
题逊庵墨菊
作者：高启
朝代：明
体裁：七言绝句

独留铁面傲霜迟，秋蝶来寻莫自疑。须信陶翁醉归后，西风尘土满东篱。
题道上人画梅
作者：高启
朝代：明
体裁：七言绝句

笛里寒梢蕊自开，几年风雨不生苔。山窗夜半禅初定，应喜无香触鼻来。
题陆掾
作者：高启
朝代：明
体裁：七言绝句

风送书声出晚林，始知隐士在云深。抱琴入谷那辞远，欲觅幽人一赏音。
题陈生画
作者：高启
朝代：明
体裁：古风

前村夕阳明，后岭秋岚积。叶落露山亭，潮来没江石。遥遥射雁子，惨惨听猿客。何事下征帆，西陵渡头驿。
题陶生兼寄周记室
作者：高启
朝代：明
体裁：古风

马头交语临长陌，我手持杯君揖策。官槐风起咽秋蝉，日暮偏伤远行客。故乡故人离别多，过江相见问如何。军中莫笑书生怯，还有能当曳落河。
题雨竹画
作者：高启
朝代：明
体裁：七言绝句

巫峡云连湘水低，行人路滑畏深泥。不见朝阳鸣凤至，春阴日日鹧鸪啼。
题韩长司所藏山水图
作者：高启
朝代：明
体裁：古风

参卿昔在西安幕，骑马看山时出郭。终南泰华势最高，横作秋云扫寥廓。秦川汉苑万里开，酒醒望远登荒台。日斜渭上归人渡，岳暗关中飞雨来。此处奇观绝天下，何事归来犹看画。画中小景似江南，黄叶渔村见烟舍。莫恋江南真故乡，莼鲈炊熟酒船香。美人不是沧洲客，去去宜登白玉堂。
题马远画酴醾
作者：高启
朝代：明
体裁：五言绝句

池冷画阑幽，芙蓉伴晚愁。金盘承露重，彷佛汉宫秋。
题高彦敬云山图
作者：高启
朝代：明
体裁：古风

尚书生长燕台下，惯识风沙草漫野。何由得见山水乡，烟岭云林远能写。平时四海作宦游，高兴最爱江南秋。霅溪清晓剡溪晚，閒解狂辔寻扁舟。此中谢屐曾经处，半是啼鸦栖宿树。断桥旗下问农归，远寺钟边访僧去。风流一没岁未遥，坐览遗迹成前朝。何当遍览画中景，圣恩已许从渔樵。
题黄大痴天池石壁图
作者：高启
朝代：明

黄大痴，滑稽玩世人不知。
疑似阿母傍，再谪偷桃儿。
平生好饮复好画，醉后洒墨秋淋漓。
尝为弟子李少翁，貌得华山绝顶之天池。
乃知别有缩地术，坐移胜景来书帷。
身骑黄鹄去来远，缟素飘落流尘缁。
颍川公子欣得之，手持示我请赋诗。
我闻此中可度难，玉枕秘记传自青牛师。
池生碧莲花，千叶光陆离。
服食可腾化，游空驾云螭。
奈何灵迹久蠙藏，荒竹满野啼猩狸。
寻真羽客不肯一相顾，却借释子营茅茨。
我昔来游早春时，雪残众壑销寒姿。
磴滑不敢骑马上，青鞋自策桃筇枝。
上有烟萝披拂之翠壁，下有沙石荡漾之清漪。
晴天倒影落明镜，正似玉女晓沐高鬟垂。
饮猿忽下藤袅袅，浴鹤乍立风澌澌。
匡庐有池我未到，未省与此谁当奇。
扫石坐其涯，沿洄引流卮。
醉来自照影，俯笑知为谁。
落梅扑香满接綍，暮出东涧钟鸣迟。
归来城郭中，复受尘土欺。
十年胜赏难再得，恍若清梦一断无由追。
朝来观此图，恻怆使我悲。
当时同游已少在，我今未老形先疲。
人生扰扰嗟何为，不达但为高人嗤。
汉南已老司马树，岘首已仆羊公碑。
惟应学道悟真诀，不与陵谷同迁移。
仙岩洞府孰最好，东有地府西峨嵋。
高崖铁锁不可攀援以径上，仰望白云楼观空峨危此山易上
何乃遗，便与猿鹤秋相欺。
欲借太乙舟，夜卧浩荡随风吹。
洞箫呼起千古月，照我白发凉丝丝。
倾玉醪，荐瑶芝，招君来游慎勿辞，无为漫对图画日夕遥
相思。
题黄大痴天池石壁图
作者：高启
朝代：明

黄大痴，滑稽玩世人不知。疑似阿母傍，再谪偷桃儿。平生好饮复好画，醉后洒墨秋淋漓。尝为弟子李少翁，貌得华山绝顶之天池。乃知别有缩地术，坐移胜景来书帷。身骑黄鹄去来远，缟素飘落流尘缁。颍川公子欣得之，手持示我请赋诗。我闻此中可度难，玉枕秘记传自青牛师。池生碧莲花，千叶光陆离。服食可腾化，游空驾云螭。奈何灵迹久遁藏，荒竹满野啼猩狸。寻真羽客不肯一相顾，却借释子营茅茨。我昔来游早春时，雪残众壑销寒姿。磴滑不敢骑马上，青鞋自策桃筇枝。上有烟萝披拂之翠壁，下有沙石荡漾之清漪。晴天倒影落明镜，正似玉女晓沐高鬟垂。饮猿忽下藤袅袅，浴鹤乍立风澌澌。匡庐有池我未到，未省与此谁当奇。扫石坐其涯，沿洄引流卮。醉来自照影，俯笑知为谁。落梅扑香满接綍，暮出东涧钟鸣迟。归来城郭中，复受尘土欺。十年胜赏难再得，恍若清梦一断无由追。朝来观此图，恻怆使我悲。当时同游已少在，我今未老形先疲。人生扰扰嗟何为，不达但为高人嗤。汉南已老司马树，岘首已仆羊公碑。惟应学道悟真诀，不与陵谷同迁移。仙岩洞府孰最好，东有地府西峨嵋。高崖铁锁不可攀援以径上，仰望白云楼观空峨巍。此山易上何乃遗，便与猿鹤秋相欺。欲借太乙舟，夜卧浩荡随风吹。洞箫呼起千古月，照我白发凉丝丝。倾玉醪，荐瑶芝，招君来游慎勿辞，无为漫对图画日夕遥相思。
题黄鹤山人画
作者：高启
朝代：明
体裁：五言排律

何处画相同，湘南与峡东。江来落日外，山出杪秋中。绿桂骚人宅，青莲释子宫。钟鸣樵谷暗，船散市桥空。风树惊猿落，烟芜去鸟通。平生游楚兴，对此转无穷。
风树操
作者：高启
朝代：明
体裁：琴操

朝风之飘飘兮，维树之摇摇兮。吾思亲之翘翘兮，夕风之烈烈兮。维树之揭揭兮，吾思亲之惙惙兮。树之有风犹可息兮，吾之无亲终不可复得兮。
风雨早朝
作者：高启
朝代：明
体裁：七言绝句

漏屋鸡鸣起湿烟，蹇驴难借强朝天。却思春水江南岸，閒听篷声卧钓船。
风雨早朝
作者：高启
朝代：明

漏屋鸡鸣起湿烟，蹇驴难借强朝天。却思春水江南岸，闲听篷声卧钓船。
饮酒乐
作者：高启
朝代：明

七弦五弦角奏，一觞两觞羽行。且乐眼中人聚，莫忧头上天倾。
饮陈山人园次能翁韵
作者：高启
朝代：明
体裁：七言律诗

桃花梨花已狼籍，踯躅花开如火炎。时过上巳和而畅，人比杜陵清且廉。园中雨流水绕砌，林下鸟鸣风满帘。把酒亦知君意好，醉多谬语莫相嫌。
首春感怀
作者：高启
朝代：明
体裁：七言律诗

初春风日自妍华，客意登临只感嗟。陌上惊尘随去马，城边遗柳断栖鸦。乱来未觅无兵地，愁在空思有酒家。咫尺苑西谁解问，早梅还发去年花。
香水溪（在吴故宫）
作者：高启
朝代：明
体裁：古风

粉痕凝水春溶溶，暖香流出铜沟宫。月明曾照美人浴，影与荷花相向红。玉肌羞露谁能见，只有鸳鸯窥半面。绛绡围掩怯新凉，归卧芙蓉池上殿。空洗铅妆不洗妖，坐倾人国几良宵。骊山更有汤泉在，千古愁魂一种销。
马
作者：高启
朝代：明
体裁：五言律诗

名驹产渥洼，牵出万人誇。逸足轻千里，高鬉散五花。城南游紫陌，塞上踏黄沙。不受蛮奴策，骄嘶向日斜。
马周见太宗图
作者：高启
朝代：明

封事朝闻夕拜官，新丰无复客衣寒。书生未有鸢肩相，只说君臣际会难。
马氏东轩
作者：高启
朝代：明
体裁：五言绝句

阳和受最多，爽气看应少。晞发此窗前，鸡鸣海天晓。
马麟春宵图
作者：高启
朝代：明
体裁：七言律诗

燕睡帘前夜未深，罗衣应怯嫩寒侵。风传漏板还堪数，月混梨花不易寻。翠管红楼犹袅袅，华灯绣闼正沉沉。画中一片春宵景，写出闺人怅望心。
驱疟
作者：高启
朝代：明
体裁：古风

我生东海壖，气湿素善支。方暑忽遘痁，未旬愧消羸。俄顷水火争，寒冰继炎曦。楚纩甫谢挟，齐纨遽寻持。战如恐坠陷，烧若当遭炊。向夕势渐消，临风与清池。既去谓遂息，明午复如期。俯仰天地宽，无地窜眇躯。思我到贫病，由是生笑�。岂伊水帝子，遗威肆相欺。会当濯滞昏，灵药杂进施。里闾习巫风，柏鼠劝禳驱。韩子盖有托，谁能辨其诗。
魏使君见示吕忠肃公旧赠诗因赋
作者：高启
朝代：明
体裁：古风

公昔隐江夏，岩栖避兵革。远挹戴叔鸾，清风洒泉石。有时歌梁甫，慷慨人未识。左丞中朝彦，仗节任方伯。北还驻严程，造庐问筹策。知非山泽儒，期是廊庙客。矶石系官舫，猿叫月初夕。秉烛题赠诗，蒲圻掩孤驿。欣欣得贤喜，耿耿忧国戚。短章寄深情，相投重圭壁。迩来复几年，沦落已陈迹。公起佐兴运，身名正辉赫。侍诵肃春闱，专城森画戟。缅怀旧知己，永叹泉壤隔。难县延陵剑，空听山阳笛。遗篇箧中藏，每诵如再觌。真能重友道，未易薄俗易。一言不忍忘，况乃膺宠锡。小大固可知，令人义肝激。
魏宫
作者：高启
朝代：明
体裁：七言绝句

翡翠明珠入贡频，承恩长占邺宫春。至尊莫信陈王赋，那得人间有洛神。
鲈乡亭
作者：高启
朝代：明
体裁：五言律诗

独上鲈乡亭，秋风南浦生。载送黄花句，遥思张步兵。天空白水远，日堕赤枫明。我亦东归客，一壶宜醉倾。
鸡陂
作者：高启
朝代：明
体裁：七言绝句

吴王不解报朝盈，空养鸣鸡满别城。毕竟馀杭西走日，五更谁唱出关声。
鸡鸣歌
作者：高启
朝代：明

北斗城头北斗低，万家梦破一声鸡。马蹄踏踏车辘辘，阙下连趋市中逐。雄鸡安得噤尔声，利名少息世上争，漫漫夜长人不惊。
鸥捕鱼
作者：高启
朝代：明

秋江水冷无人渡，群鸥忍饥愁日暮。白头来往似渔翁，心思捕鱼江水中。眼明见鱼深出水，复恐鱼惊隐芦苇。须臾衔得上平沙，鳞鬛半吞犹见尾。江鱼食尽身不肥，平生求饱苦多饥。却猜人少忘机者，海上相逢不飞下。
鸥捕鱼
作者：高启
朝代：明

秋江水冷无人渡，群鸥忍饥愁日暮。白头来往似渔翁，心思捕鱼江水中。眼明见鱼深出水，复恐鱼惊隐芦苇。须臾衔得上平沙，鳞鬣半吞犹见尾。江鱼食尽身不肥，平生求饱苦多饥。却猜人少忘机者，海上相逢不飞下。
鸳鸯
作者：高启
朝代：明
体裁：五言绝句

两两莲池上，看如在锦机。应知越女妒，不敢近船飞。
鸿山书舍图为黄君伯渊赋
作者：高启
朝代：明
体裁：古风

伯鸾鬻舂地，井臼有遗迹。之子学幽栖，托踪在林石。清风竹林晓，片月萝径夕。遥想一斋空，图书满床积。
鹊轩金华朱少府生时有鹊集于庭后树每岁生日辄一来其母将死鹊悲鸣久之而去因以名轩识其思母之意云
作者：高启
朝代：明
体裁：五言律诗

神鹊晓鸣枝，飞来自有期。门前悬矢日，堂上捧樽时。讵信填河事，宁歌绕树诗。只怜君望断，风木助馀悲。
鹤媒歌
作者：高启
朝代：明
体裁：古风

鹤媒独步荒陂水，仰望云间飞不起。远看过鸟下南汀，鼓翼相迎似相喜。共为羽族生水乡，暂从饮啄无猜防。草盾俄开中潜弩，弋师欢笑媒矜舞。嗟尔高洁非凡禽，胡为徇食移此心。受人驯养忘远举，好陷同类机肠深。呜呼！世间几人号君子，得利相倾亦如此。
鹤瓢·其一
作者：高启
朝代：明
体裁：七言律诗

产自灵苗胜羽胎，何须去作凤匏来。壶公本解飞腾术，丁令宁为濩落材。直上青天身恐系，倒倾碧海腹初开。生成自是神仙器，肯逐累累向草莱。
鹤瓢·其二
作者：高启
朝代：明
体裁：七言律诗

远随仙客下青城，瘦骨肥来见尽惊。藜杖夜悬翻露影，竹尊春泻饮泉声。园中几岁形容变，海上何时羽翼成。醉听树头风历历，还疑秋傍九皋鸣。
鹭
作者：高启
朝代：明
体裁：五言律诗

雪羽独修修，閒情恋远洲。声沈烟浦晚，影度月滩秋。避棹惊时起，窥鱼立未休。蒹葭同夜宿，应只许沙鸥。
鹿
作者：高启
朝代：明
体裁：古风

日煖呦呦草际鸣，养驯未省见人惊。云山别却衔芝侣，来向朱栏花下行。旧毛雪白新茸绿，曾在宜春苑中畜。几人逐走向中原，输与吾皇称疾足。
黄氏延绿轩
作者：高启
朝代：明

葱葱溪树暗，靡靡江芜湿。雨过晓开帘，一时放春入。
黄荃子母兔
作者：高启
朝代：明
体裁：七言绝句

阳坡日暖眼迷离，芳草春眠对两儿。谁道姮娥曾作伴，广寒孤宿己多时。
黄荃子母兔
作者：高启
朝代：明

阳坡日暖眼迷离，芳草春眠对两儿。谁道姮娥曾作伴，广寒孤宿已多时。
黄葵
作者：高启
朝代：明

春晚独馀芳，风回带酒香。美人偏爱看，因似御衣裳。
黄葵
作者：高启
朝代：明
体裁：五言绝句

春晚独馀芳，风回带酒香。美人偏爱看，因似御衣黄。
黑河秋雨引赋赵王孙家琵琶盖其名也
作者：高启
朝代：明
体裁：古风

胡天夜裂天垂泣，云压鹰低翻翅湿。髯王醉影抱寒惊，毡殿嘈嘈箭鸣急。红冰泪落衰灯下，倒卷河流入弦泻。瘦驼卧碛歇铃车，扑朔阴沙鬼行野。汉魂私语鬓风凄，都护营荒咽冻鼙。兰山木叶连愁起，散入塞门三万里。梦断金蟾隔烟小，青冢埋声秋不晓。
齐云楼
作者：高启
朝代：明
体裁：七言律诗

境临烟树万家迷，势压楼台众寺低。斗柄正垂高栋北，山形都聚曲栏西。半空曾落佳人唱，千载犹传醉守题。劫火重经化平地，野乌飞上女垣啼。
齐宫
作者：高启
朝代：明
体裁：七言绝句

帖地黄金衬袜罗，苑中市罢合笙歌。有人解诵《西京赋》，添得楼台火后多。
龙门
作者：高启
朝代：明
体裁：古风

龙门何峥嵘，此地表奇迹。山分两崖青，天豁一罅白。知非禹功凿，想是鬼手劈。长为风雨关，开阖自朝夕。深含未吐云，对峙不崩石。日光寒易倾，苔色阴更积。只疑过此内，便与人境隔。始窥已幽深，渐入尤险窄。暗中把危藤，蜿蜒欲惊魄。僧留看古刻，敲火照绝壁。晚闻松竹号，汹若波浪激。不知神鱼飞，到此谁点额。我尝谒真龙，天门谬通籍。何必更区区，求为李膺客。
龙门飞来峰
作者：高启
朝代：明
体裁：五言绝句

风吹峨嵋云，东依此山住。我来不敢登，只恐还飞去。
龙门飞来峰
作者：高启
朝代：明

风吹峨眉云，东依此山住。我来不敢登，只恐还飞去。
东征歌二章·其一
作者：高壁
朝代：明
体裁：古风

隋之荒兮，运其亡兮。我心伤兮，我谋臧兮。陈之告之，冀复昌兮。
东征歌二章·其二
作者：高壁
朝代：明
体裁：古风

蔽兮幪兮，不我从兮。我车东兮，复谁宗兮。舍兼善而独善，道斯穷兮。
东照轩为晖上人赋
作者：高壁
朝代：明
体裁：古风

夜宿灵鹫峰，元景何漫漫。晨旭忽东升，光辉丽霄汉。离离品物分，灏灏气象判。嗟予昧尘网，适此睹昭焕。兀坐启重关，因之达心观。
云林书屋
作者：高壁
朝代：明
体裁：五言绝句

漠漠山中云，蔼蔼云中树。不闻弦诵声，那知有人住。
元世失政太祖兵起淮泗遂定金陵开王业 其一 江汉平
作者：高壁
朝代：明
体裁：古风

江汉平，王业辟。以仁易僭顺制逆。修金汤，整戎革。俟厥休命慎乃德。凶弗度义恃己力。驱厥貔虎蹂疆埸。其旅如林势莫格。嗟我王民怀战惕。皇克武，怒惟赫。挥贲育，禦蚩蹠。雷霆震，山石折。天日为黄湖水赤。仆姑一发摧大敌。大敌摧，荆门开。昭神功，时伟哉。
元世失政太祖兵起淮泗遂定金陵开王业 其七 雀之微
作者：高壁
朝代：明
体裁：古风

雀之微，瞢无知。大厦已焚，尔独窜身匿籓篱。鸣俦啸侣怀南飞，讵知罝罻当路岐。摧尔翼，毙尔躯，覆巢殃卵无复遗。雀既亡，土宇绥，海鹘来贡覃四夷。
元世失政太祖兵起淮泗遂定金陵开王业 其三 孽蛟奔
作者：高壁
朝代：明
体裁：古风

孽蛟奔，溟涛兴。盲风煽，毒雾蒸。赤城黯惨天姥倾。真龙咨，震雷霆。截馋牙，扼毒吭。驱逐鳞介出杳冥。天吴稽首海水宁。
元世失政太祖兵起淮泗遂定金陵开王业 其九 剑门开
作者：高壁
朝代：明
体裁：古风

剑门开，蜀山崇。稽古王国自蚕丛。有物蜿蜒旷诛戮，生子长复为世雄。盘巴岷，据羌戎。吐毒雾，煽腥风。枯草木，啖豸虫。罪盈恶积闻上穹。帝哀残虐怒匪容。奉天行诛命元戎。获大憝，降群凶。山川效顺，鬼神奏功。景龙高飞乾德隆。
元世失政太祖兵起淮泗遂定金陵开王业 其二 吴水茫
作者：高壁
朝代：明
体裁：古风

吴水茫，吴山苍。次星纪，耀欃枪。惷彼淮夷，据是封疆。率介鳞，渔池潢。翳萑蒲，恣跳梁。炳爝火，抗太阳。封培塿，齐嵩冈。帝德广运不可量。指挥叱咤风云翔。著灵威，耀灵光。执縳蛟鳄如驰羊。弭兵戎，定纪纲。神武聿兴僭伪亡。
元世失政太祖兵起淮泗遂定金陵开王业 其五 二竖穷
作者：高壁
朝代：明
体裁：古风

二竖穷居膏肓，斲元气为灾殃。踵徐奄，扶残商。国有医术孔良，运金剂开晦盲。左顾却，右顾降。神功显，懿德章。跻寿域，均乐康。
元世失政太祖兵起淮泗遂定金陵开王业 其八 厖维兽
作者：高壁
朝代：明
体裁：古风

厖维兽，猰而狞。不解脱主难，而乃为妖白昼鸣。据坤维，吐欃枪，摇荡六诏连蜀城。皇振旅，赫斯征。罴虎吼，犀兕腾。金戈一指遁尔形。遁尔形，氛祲清。祥麟来游天马呈。威德布，仁泽行。百蛮五竺咸来庭。千秋万岁歌隆平。
元世失政太祖兵起淮泗遂定金陵开王业 其六 王师烁
作者：高壁
朝代：明
体裁：古风

王师烁，孰敢撄，踰淮北伐风雷行。廓河济，清岱恒，震扬威武隆义声。家室庆，壶浆迎，独夫走死元社倾。师行岂惟事战征，吊伐实顺民之情。至德邻汤武，区区汉唐何足称。
元世失政太祖兵起淮泗遂定金陵开王业 其十 宣重光
作者：高壁
朝代：明
体裁：古风

宣重光，烛厚土。一圣作，万物睹。主百神，神锡祜。抚万民，民按堵。清内难，禦外侮。戮蚩尤，灭有扈。神兽游，仪凤舞。黄河清，甘泽下。斯道隆，厥施普。阐孝文，昭神武。四海仰休明，垂辉映千古。
元世失政太祖兵起淮泗遂定金陵开王业 其十一 交之平
作者：高壁
朝代：明
体裁：古风

交之阳，极炎荒。俗孔陋，秽德彰。擅弑逆，渎纲常。天监明，义旗扬。跨险阻，越莽苍。斮恶枭，戮贪狼。吊流离，哀死丧。律度同，恩泽滂。布尧德，囿蛮邦。大哉功业孰与京。
元世失政太祖兵起淮泗遂定金陵开王业 其四 闽山高
作者：高壁
朝代：明
体裁：古风

闽山高，障炎方。负牛斗，奠少阳。雄斯据之，恃险以自强。逞残虐，恣披猖。皇行天诛神武扬。神武扬，渠魁获，丑虏降。霸图灭迹皇道昌。
写怀
作者：高壁
朝代：明
体裁：五言律诗

北上非无策，东征漫有歌。凤媒芳信少，鸳耦薄情多。自信心长赤，谁怜鬓巳皤。君平不可问，吾道竟如何。
冬至偶成
作者：高壁
朝代：明
体裁：古风

群阴既已极，玄景逝骎骎。一阳倏已复，始见天地心。运行有代谢，方位乃在壬。群草坼勾芒，黄钟动希音。登台望云气，远近无氛祲。于焉闭关坐，感之意沈吟。
凤笙曲
作者：高壁
朝代：明
体裁：古风

瑶笙鼓动十二簧，娇音细语咽紫凰，迎歌度舞按宫商。按宫商，舞鸾鹤。进琼觞，奉君乐。
凤翥原
作者：高壁
朝代：明
体裁：古风

不向歧山鸣，却化原上土。灵气未能消，闻韶欲飞舞。
古宫辞·其一
作者：高壁
朝代：明
体裁：七言绝句

月明何处度銮舆，静掩长门默坐馀。须信君恩不重顾，黄金无用买相如。
古宫辞·其二
作者：高壁
朝代：明
体裁：七言绝句

来去羊车无定期，才承恩宠又愁思。仙人掌上芙蓉露，一滴今宵却赐谁。
塞上曲
作者：高壁
朝代：明
体裁：五言律诗

应募早从军，于今白发新。关河书到少，乡国梦归频。散牧随边校，屯耕杂远人。何当按长剑，一啸净风尘。
寄陈维祯高隐
作者：高壁
朝代：明
体裁：七言律诗

壮志凌云思涌澜，清时何事久盘桓。终期西蜀兴诸葛，未许东山老谢安。鸿宝有书徒自秘，尘冠无意向人弹。不才我亦成疏散，万顷沧波一钓竿。
寒夜吟
作者：高壁
朝代：明
体裁：古风

绮窗达曙流金波，龙盘煖爇香云和。流霞满酌朱颜酡，雪肤暗熏兰麝多。凤笙宛转回清歌，相思掩泪攒翠蛾，夫君不来奈乐何。
抱瓮畦
作者：高壁
朝代：明
体裁：古风

种蔬南国中，日出朝露晞。抱瓮既灌溉，荷锄复来兹。于时用力勤，未信成功稀。桔槔岂不便，陋彼心有机。贤哉汉阴叟，高躅良可希。
春江曲
作者：高壁
朝代：明
体裁：五言绝句

春草绿满浦，春波绿满洲。停桡遥望处，总是别离愁。
春草宫怀古
作者：高壁
朝代：明
体裁：五言绝句

宫花已寂寞，宫柳亦凋零。惟有宫前草，春来依旧青。
春闺曲·其一
作者：高壁
朝代：明
体裁：七言绝句

曙色朦胧淡月明，玉人香梦绕云屏。空教枝上间关舌，叫断东风唤不醒。
春闺曲·其二
作者：高壁
朝代：明
体裁：七言绝句

绣茸零落满香床，帘幕低回昼漏长。无限春愁消不得，风吹一夜思沅湘。
昭君曲
作者：高壁
朝代：明
体裁：五言绝句

奉诏事和亲，从容出禁宸。缘知平国难，犹胜奉君身。
望行人
作者：高壁
朝代：明
体裁：五言律诗

忆昔河梁别，言归已有期。如何出户望，祇是到家迟。汀草无穷恨，江流不尽思。空劳长夜梦，千里远相随。
杂诗二首·其一
作者：高壁
朝代：明
体裁：古风

璞玉藏深山，光彩亦离离。岂惟别燕石，草木皆华滋。卞和久不至，衒价当何为。所贵蓬室士，韬晦以俟时。
杂诗二首·其二
作者：高壁
朝代：明
体裁：古风

务光辞万乘，鲁连却千金。外物虽云美，岂移君子心。所以千载上，令名犹至今。奈何刀锥子，逐利方骎骎。感此良有为，高歌考槃吟。
樗浦道中逢乡人
作者：高壁
朝代：明
体裁：五言绝句

寥寥客途中，忽遇同乡友。借问北窗前，萱花无恙否。
江行
作者：高壁
朝代：明
体裁：五言绝句

熊罴无吉兆，鸥鹭有幽期。日暮沧江上，搴芳欲寄谁。
浦口别友人
作者：高壁
朝代：明
体裁：五言绝句

游倦偶思归，临归重延伫。一片别离心，长逐潮来去。
游女曲
作者：高壁
朝代：明
体裁：古风

珠佩银铛艳绮罗，秦中洛下长经过。度曲遏云颦翠蛾。颦翠蛾，情默默。乐未央，归何得。
登越王台
作者：高壁
朝代：明
体裁：五言律诗

平生思览胜，今日上高台。众水分吴入，群山向楚来。皇风时屡降，伯业日悠哉。抚事增惆怅，孤怀郁未开。
白莲
作者：高壁
朝代：明
体裁：七言绝句

湘妃浴罢水晶宫，消尽残妆一面红。夜久不堪琼骨冷，缟衣零落卧秋风。
碧桃
作者：高壁
朝代：明
体裁：七言绝句

粉颊凝香骨镂冰，夜凉和月倚银屏。瑶池宴罢归来早，一笑东风酒已醒。
神凤歌
作者：高壁
朝代：明
体裁：古风

虞周在世兮灿德辉，凤鸟来仪兮斯其时。虞周没世兮文德衰，凤鸟高翔兮曷何之。寥寥旷代兮枭于飞，我怀古昔兮心伤悲。
荷锄径
作者：高壁
朝代：明
体裁：古风

晨兴荷锄出，种豆南山隅。径草一何多，豆苗一何疏。勉力事芟艾，草尽苗渐敷。日入始言旋，畴能慰勤劬。勤劬不足慰，食力心自舒。
获麟歌
作者：高壁
朝代：明
体裁：古风

麟之兴兮，可以知道之升兮。麟之丧兮，可以知道之降兮。嗟嗟麟兮可奈何。嗟嗟道兮可奈何。
读文丞相传
作者：高壁
朝代：明
体裁：七言律诗

北骑长驱逼禁宸，龙舟入海竟沈沦。徒闻诸葛扶炎汉，不见张良灭暴秦。誓死愿为南渡鬼，偷生肯作北廷臣。千年正气消难尽，化作祥云丽紫旻。
赋得秦望朝霞送友人
作者：高壁
朝代：明
体裁：古风

秦王游幸地，雪焰凌苍苍。夫何变霞气，灿灿辉朝阳。郁然成五彩，恍如云锦章。我欲裁为帔，复道宜作觞。持以赠美人，聊用慰离伤。
赋得蓬莱山送贡士胡显仁之京
作者：高壁
朝代：明
体裁：古风

少负廓落志，俯仰隘八纮。长怀列禦寇，万里凌风行。一朝飘然谢尘鞅，便觅扁舟成独往。不向桃源探隐踪，直上蓬莱事仙赏。蓬莱秀出沧海东，三山并列青芙蓉。天开楼阁金银涌，地隔尘凡紫翠重。仙姝玉女何佳丽，一笑相逢通密意。宝笈因传却老方，玉函睹较参同契。閒来邀我上瑶台，蟠桃正熟高宴开。鸾弦吹月周王醉，鹤驭乘云阿母来。神灵变化那能测，海色俄惊烟涨黑。深林日落泣山精，古洞风寒啼木客。此时惊悸却西还，回首仙山杳霭间。望中恍觉飞旌盖，梦里犹闻响佩环。传书况被青禽误，花发瀛洲知几度。郭璞诗成怅独吟，双成别后难重遇。正拟寻真续旧盟，闻君鍊丹今已成。手携玄文三万轴，会须拂袖朝玉京。相从却恨无由得，遥瞩非烟空叹息。缄诗烦报会中仙，谓我重期鍊精魄。
送张都阃征南交
作者：高壁
朝代：明
体裁：五言律诗

远夷跳鼠穴，上将下鸾坡。鼓角临边壮，楼船出海多。宣恩覃雨露，效绩统山河。麟阁题名日，毋惭马伏波。
送沈时霖之京
作者：高壁
朝代：明
体裁：古风

羽族无大小，各禀造化生。鹍鹏何壮哉，变化通神明。鹪鹩虽云微，啾啾亦飞鸣。愿欲一轻附，翱翔入云程。徘徊不可得，引领徒伤情。
野田
作者：高壁
朝代：明
体裁：五言绝句

野田连郡郭，春尽未曾耕。何事穷边地，年年说战争。
长信草
作者：高壁
朝代：明
体裁：五言绝句

青青长信草，墙下带愁生。若近昭陵地，应沾雨露荣。
雨窗即事
作者：高壁
朝代：明
体裁：五言绝句

春色雨中消，飞花乱如霰。坐久不成吟，开帘放双燕。
题宋高庙墨迹后
作者：高壁
朝代：明
体裁：七言绝句

万里龙沙信不通，江头虚筑上皇宫。中兴谋略无心定，较得临池笔法工。
题画竹
作者：高壁
朝代：明
体裁：五言绝句

极目苍梧远，伤心泣二娥。试看枝上露，不及泪痕多。
香奁
作者：高壁
朝代：明
体裁：五言绝句

芳洲拾翠回，院落鞦韆静。小犬不惊人，閒阶卧花影。
同俞正之游豹岩别墅
作者：高士
朝代：明
体裁：五言律诗

幸穷林壑胜，此日共君游。循径相携手，看山欲尽头。鸟啼松径午，鸡啄麦田秋。他日还相忆，溪云度陇浮。
读厓志有感
作者：高士蜚
朝代：明

旧迹荒凉何处寻，一从开卷见升沈。英雄万死扶诸夏，天地三人共一心。奇石波涛销宿恨，两厓宫殿锁残阴。哀情吊古寒江远，愁向苍茫寄短吟。岭徼间关勤国日，北云南树望先宫。元戎督塞提孤旅，帝子扶天御六龙。夷夏提防嗟此决，厓门风雨恨成空。只今正气横溟漠，千古回狂障海东。
读厓志有感·其一
作者：高士蜚
朝代：明

旧迹荒凉何处寻，一从开卷见升沈。英雄万死扶诸夏，天地三人共一心。奇石波涛销宿恨，两厓宫殿锁残阴。哀情吊古寒江远，愁向苍茫寄短吟。
读厓志有感·其二
作者：高士蜚
朝代：明

岭徼间关勤国日，北云南树望先宫。元戎督塞提孤旅，帝子扶天御六龙。夷夏提防嗟此决，厓门风雨恨成空。只今正气横溟漠，千古回狂障海东。
七月五日季大参妙高阁修社次韵
作者：高大衡
朝代：明
体裁：七言律诗

秋清词客赋林坰，高阁凭虚万籁停。夜近佳期喧喜鹊，筵开白社聚文星。凝神可摄招提境，漫兴能辞梓泽醽。颁玉却忘淹达曙，疏梧垂露滴中庭。
秋日过访连江翁小桃源再次韵
作者：高大衡
朝代：明
体裁：七言律诗

薜萝缭绕一仙坰，造化钟灵瑞霭停。花片执迷人世路，钓丝卷动水潭星。白驹过客唯敲局，绿蚁浮杯不尽醽。洞口云随仙子驾，半空岚翠落闲庭。
登新甫山
作者：高如山
朝代：明
体裁：七言律诗

万壑风声万树秋，凭虚吊古此淹留。离宫寂寞山如旧，洞府泬寥客自愁。突兀三峰天际出，潺湲一水月明幽。坐来飞动思鹤背，僧在孤云可见不。
代张可斋送王半溪郡守如观
作者：高宾
朝代：明
体裁：七言律诗

五马翩翩道两旗，朝天今喜际昌期。九重尧舜方当御，千载龚黄合受知。湛露定陪清夜宴，望春应费赏花诗。瑞颁更乞归来早，已料无多借寇时。
祝吴门二姐八十寿
作者：高宾
朝代：明
体裁：七言律诗

绿醑遥从宦所来，祝君遐寿为君开。青鸾已报龟台至，丹棘还承玉露培。兰舞喜看春似海，筹添休问背如鲐。一行伯仲承欢日，高咏南山再洗杯。
凉州曲
作者：高岱
朝代：明

贺兰烽火接居延，白草黄云北到天。一片城头青海月，十年沙迹伴人眠。
咏鹦鹉
作者：高岱
朝代：明

一入深笼损翠衣，陇云秦树事全非。月明万里归心切，花落千山旧侣稀。栖傍玉楼春昼永，梦回金锁曙光微。翩翩海燕群相趁，帘幕风高得意飞。
寄怀李师孟水曹
作者：高岱
朝代：明
体裁：五言律诗

别署秋光满，千帆霁色开。海风吹月上，江雨带潮来。名著山公启，诗传水部才。不知登眺处，谁与共衔杯。
寄怀李师孟水曹
作者：高岱
朝代：明
体裁：五言律诗

君为沧水使，予卧白云林。古色青萍剑，希声绿绮琴。尺书明月夜，千里故人心。愁绝兵戈满，孤鸿楚塞深。
感兴·其一
作者：高岱
朝代：明
体裁：古风

天员不中规，地方不中矩。人生天地间，安得无龃龉。仲尼屡放逐，颜回苦贫窭。贤哲不偶时，古今那可数。达士贵乐天，仁人亦安土。勉哉宣令德，庶以表千古。
感兴·其二
作者：高岱
朝代：明
体裁：古风

鸿雁万里来，翩翩渡彭蠡。海燕去何之，秋风辞故垒。去亦不足悲，来亦不足喜。物性各有适，景光一何驶。运至畴不兴，时过亦云止。世事俱茫茫，静坐观无始。
汪正叔席上对菊别子畏
作者：高岱
朝代：明
体裁：七言律诗

清宵虚馆绝纷华，霜满高城咽暮笳。尊酒放歌俱白雪，风尘愁鬓又黄花。幽怀共拟渊明宅，远道堪怜博望槎。此去逢春多塞雁，莫言巫峡是天涯。
登台
作者：高岱
朝代：明

蓟北收兵未，长安无使来。风尘连朔漠，雨雪暗蓬莱。去鸟为谁急，寒花何意开。孤臣头白尽，倚杖独登台。
省中
作者：高岱
朝代：明

萧萧竹径暝烟浮，散帙鸣琴事事幽。若比潇湘渔父隐，门前只少木兰舟。
秋夜送梁舍人奉使便道归岭南
作者：高岱
朝代：明
体裁：七言律诗

沈沈宫漏夜霏微，风洒离愁动客衣。仙掌乍分秋色去，征帆遥带月明归。路经庾岭梅花发，天入衡阳雁影稀。尊酒蓟门须尽醉，明朝空惜故人违。
送徐荆州
作者：高岱
朝代：明
体裁：七言律诗

中原形胜古荆州，露冕看君此壮游。十载共淹长乐漏，一麾今赋仲宣楼。云开梦泽浮空尽，水到巴江入楚流。应念故人头尽白，风尘犹自滞貂裘。
寓崇德青镇
作者：高岳
朝代：明
体裁：七言律诗

南亭桥下水无波，独客扁舟试一过。抚景自惭佳句少，思亲还恨别情多。东风燕子穿花雨，落日渔郎起棹歌。却上高篷望西北，青山云影共嵯峨。
立春日题壁
作者：高嵩
朝代：明
体裁：七言律诗

漂泊江淮老广文，昨宵黉舍又逢春。月支二石五斗米，录著诸生四十人。乡远已拚归梦数，身閒不厌在官贫。笑看朝日盘中味，可有青青泮水芹。
江上行
作者：高应冕
朝代：明
体裁：乐府曲辞

白日江上没，江云满沧洲。鸥鸟各随群，烟波何悠悠。还将不系心，送君千里舟。相思不相见，极目令人愁。
江村晚眺
作者：高应冕
朝代：明
体裁：五言律诗

荒村沈夕照，烟树几人家。野渡迎潮急，寒山带月斜。渔归无远市，雁下有平沙。寂寂秋江晚，芙蓉自落花。
渡湘江有感
作者：高应冕
朝代：明
体裁：五言律诗

扁舟复何去，五月下潇湘。遥望苍梧迥，还怜楚水长。暮潮下野渡，远树带残阳。渺渺云山外，苍茫隔故乡。
乙卯二月二日从川举吟社邀予同赋
作者：高应奎
朝代：明

碧社梅花散，春泉细细流。晴岚浮谷口，好鸟语枝头。海迅波无溢，时占麦有秋。醉来仍散步，遐想洛中游。
登岳
作者：高应芳
朝代：明
体裁：七言律诗

宣尼登眺是何年，绝壁遗踪尚俨然。纵目迥观天下小，凝神欲到太初前。二仪清浊乾坤定，三极光明日月悬。气象岩岩谁得似，祥云重覆峄山巅。
千秋节
作者：高廪
朝代：明
体裁：五言排律

虹渚符王瑞，龙池叶圣期。千秋颁令节，百辟侈多仪。虎拜陈金镜，凫趋上玉卮。肯矜民重敛，惟喜社新移。道济惭清议，安阳愧谀辞。何如贞观日，罔极愈兴悲。
卫公载鹤
作者：高廪
朝代：明
体裁：古风

懿公好鹤终成癖，出载华轩居禄食。梦稳无闻警露音，身荣忘展冲霄翼。九转还丹虽有期，忍令国散民心离。禽荒己自违明训，归唁徒伤赋载驰。
唐宫行
作者：高廪
朝代：明
体裁：古风

锦帆影没江淮水，绮罗散尽迷楼燬。九土翻为麋鹿场，群黎尽充蛇虺饵。天命真人起晋阳，义旗高举风翱翔。芟夷暴乱成大业，驱策豪俊罗贤良。誓欲修文长偃武，七德休陈九功舞。谠言叔达岂阿从，善谏玄成能媚妩。君臣勠力致雍熙，宵旰忘劳亲万几。何期一鉴俄惊失，太白昼见妖氛迷。牝晨麀聚乾纲毁，天枢崇崇照铜匦。一曲方歌妩媚娘，四海无从听桃李。开元践祚内难清，羌氐戎种咸来庭。勤政楼开花萼启，燕寝常同弟与兄。一朝宠洽倾城色，内庭笑看金钱掷。春心流荡不自禁，重赐锦缠娱虢国。渔阳万骑摇腥风，鼓鼙动地旌旗红。窜身始悟胡儿叛，洒泪空怀子寿忠。嗣皇乘危御宸极，剑阁青骡望中隔。边烽未息九庙墟，木鸡忍从良娣奕。后来继体多昏冥，群奸窃柄何纵横。天门壅隔深万里，销兵假瑞诬升平。长垣盗起如䗬午，回首宫垣塞蓁莽。纥干冻雀叹无栖，仙李春风竟谁主。从知世运有推移，危亡殄灭良足悲。姬周德泽殊深远，亦有词人咏黍离。
夜半乐
作者：高廪
朝代：明
体裁：古风

孝和不记房陵辱，羸豕仍容孚蹢躅。尽疑日晏驾宫车，玉食谁知潜进毒。遑遑别驾潞州归，斩关夜入清宫闱。当朝一曲承天乐，馀音扫却桑条韦。
悼黄宗让
作者：高廪
朝代：明
体裁：七言律诗

旧同游处偶重经，邻篴凄凉不忍听。化鹤有魂归海月，层霄无象丽文星。春风花墅閒棋局，夜雨芸窗冷砚屏。肠断笔峰埋玉处，年来宿草又青青。
感寓
作者：高廪
朝代：明
体裁：古风

木直先遇伐，井甘易成乾。满盈天所亏，沈冥道自安。众理固无异，多材信有患。悠悠閒居子，感此兴长叹。
文君当垆
作者：高廪
朝代：明
体裁：古风

琴心轻拨兰心动，雉鸣求牡凰求凤。衾裯抱却独宵弇，厌浥宁嫌行露重。当垆酿得酴醾春，临邛争睹如花人。可怜涤器多才客，从此忘歌野有麇。
明皇舞马
作者：高廪
朝代：明
体裁：古风

龙驹被绣萦金络，敕送梨园听新乐。逸群献寿独承恩，锦鞯戏舞衔杯乐。不识乘骖与服襄，归闲饱饫龙刍香。谁知曾取胡雏悦，却逐膻尘向洛阳。
游灵峰寺
作者：高廪
朝代：明
体裁：五言律诗

珠林回象界，宝阁俯重城。佛境由来静，尘心到此清。山光连野碧，湖影荡空明。不见谈玄客，閒云自送迎。
英雄乐曲
作者：高廪
朝代：明
体裁：古风

晋阳曜灵武，江淮环甲兵。狙穷虎牢静，龙奋鲸沛清。九功奏天策，七德歌延英。王会有常宴，囚归无滥刑。穷发尽编户，端冕咸登瀛。三鉴已曾保，十渐犹复惩。何如帷薄累，千载惭辰嬴。
陶母剪发
作者：高廪
朝代：明
体裁：古风

剪声落指青丝断，绾成双剃香云乱。持向城东易酒肴，市人论直轻千贯。为子延宾固有方，亲枝不惜殊堪伤。此时醉饱孝廉客，那识茅容蔬菜香。
雾楼山房
作者：高廪
朝代：明
体裁：七言律诗

白石清泉惬隐心，雾楼重锁草堂深。云连苔径晴犹润，日上松坡昼自阴。采药人迷凭鹤引，探花客至听莺吟。相过几欲窥文豹，只恐幽踪不易寻。
题赵飞燕姊妹凝妆图
作者：高廪
朝代：明
体裁：古风

汉家炎祚日已微，白蛾蔽野黄雾飞。长杨猎罢得飞燕，欢然携手同车归。龙颜再顾增媚妩，椒房赐与妃嫔伍。恩泽新沾乐事多，忘却阳阿学歌舞。自恃身轻娇欲飞，避风台拥芙蓉旂。齐纨遂起班姬怨，祸水未悟方成讥。一曲归风扬翠袖，力持不许作飞仙，襞积湘裙留浅绉。馀情贪恋温柔乡，木门那省摇仓踉。薄眉澹扫远山黛，卷发光凝沈水香。姊妹夤缘欣有托，肯信秋风递衰落。刘辅陈言论鬼薪，淳于藉宠封侯爵。画史谁知倾国妖，重将粉绘图生绡。潸然莫讶樊通德，千古犹传啄矢谣。
鸟歌万岁乐
作者：高廪
朝代：明
体裁：古风

春风仙李多憔悴，深秋却进梨花瑞。则天楼启紫宸寒，酿瓮冤魂愁骨醉。无端野鸟忽飞来，独占天枢垂两翅。几回听罢牝鸡晨，漫学嵩人呼万岁。
黄骢叠曲
作者：高廪
朝代：明
体裁：古风

騄駬已无种，駃騠空有名。晋阳兴日角，忽报神驹生。始识黄骢骠，乃是苍龙精。雄姿自无敌，逸气谁敢撄。一鞭追电疾，四足翔风轻。朝离邺城寨，暮至成皋营。突围虏心颤，薄陈肝胆惊。才献武牢捷，又肃朝鲜征。寒暑苦劳顿，道路愁凌兢。力疲尚卫毂，目瞑犹骈衡。论功未受赏，念德殊伤情。彻帷瘗安市，图形揭昭陵。嗟哉捐躯士，白骨徒填坑。
东海朝暾
作者：高得旸
朝代：明
体裁：七言律诗

一道长江接海门，扶桑影动浴朝暾。铜盘向立仙人掌，金柱中撑玉女盆。出水赤乌衔火跃，随潮白马挟雷奔。负暄亦有矶头老，欲效微芹献至尊。
两峰白云
作者：高得旸
朝代：明
体裁：七言律诗

西湖之上两奇峰，高入太虚云气中。华盖渐迷青缥缈，浮图时见碧玲珑。阴连海眼龙归洞，影散天心鹤绕空。几度登临舒远眺，英英佳气荡吟胸。
九里云松
作者：高得旸
朝代：明
体裁：七言律诗

乔松万树总良材，九里青青一径开。云气直从天竺去，涛声常傍海门来。人行道上依浓樾，子落阶前点嫩苔。山水清辉增伟观，托根原不愧徂徕。
六桥烟柳
作者：高得旸
朝代：明
体裁：七言律诗

画桥六曲绕湖头，最爱晴烟柳上浮。浅水笼烟横晻霭，微风薰煖弄轻柔。金梭隐见闻黄鸟，锦缆萦纡出綵舟。遍倚赤阑频注目，为怜张绪旧风流。
冷泉猿啸
作者：高得旸
朝代：明
体裁：七言律诗

冷泉亭外松千树，时有老猿啼树间。逐侣出云风动壑，呼儿归洞月横山。晓空蕙帐人初去，秋入荷衣客未还。清响不同巴峡怨，时时袅袅和潺潺。
北关夜市
作者：高得旸
朝代：明
体裁：七言律诗

北城晚集市如林，上国流传直至今。青苧受风摇月影，绛纱笼火照春阴。楼前饮伴连游袂，湖上归人散醉襟。阛阓喧阗如昼日，禁钟未动夜将深。
孤山霁雪
作者：高得旸
朝代：明
体裁：七言律诗

山头白白六花铺，水面青青一髻孤。翠凤抟云朝贝阙，玉楼擎日出冰壶。梅花正好冲寒探，竹叶何妨踏冻沽。千载林逋留胜迹，总因佳境在西湖。
拱北楼
作者：高得旸
朝代：明
体裁：七言律诗

天府东来第一州，胥丘耸起最高楼。水分两浙趋都会，地接三吴控上游。云外鼓鼙严夜禁，城中车盖乐春游。玉堂政暇新题扁，彩笔飞光射斗牛。
春夜次韵
作者：高得旸
朝代：明

柳叶蛾眉绿，花枝粉脸红。金鬟笼细雾，绣幕护香风。夜气三更后，春光二月中。梨云随蝶梦，来往绕帘栊。
晚春曲
作者：高得旸
朝代：明
体裁：古风

香雨飘红换新绿，雏鸾怨咽参差玉。画阑坠露泣残妆，远翠愁山蛾黛蹙。劳劳乳燕说乌衣，海天凝云烟草迷。东流苦长西日短，惆怅花前䍦畐卮。绣幕深沉雨声小，梦入神山良夜悄。镜里韶华又一年，曲渚鸡鸣锦屏晓。
晚春曲
作者：高得旸
朝代：明

香雨飘红换新绿，雏鸾怨咽参差玉。画阑坠露泣残妆，远翠愁山蛾黛蹙。劳劳乳燕说乌衣，海天凝云烟草迷。东流苦长西日短，惆怅花前畐卮。绣幕深沉雨声小，梦入神山良夜悄。镜里韶华又一年，曲渚鸡鸣锦屏晓。
浙江秋涛
作者：高得旸
朝代：明
体裁：七言律诗

秋满吴天八月中，潮头万丈驾西风。云驱蛟蜃雷霆斗，水击鲲鹏渤澥空。自古江山誇壮观，至今父老说英雄。诸溪近海徒相应，气势那能与此同。
灵石樵歌
作者：高得旸
朝代：明
体裁：七言律诗

灵石坞头樵径连，群樵唱和石头前。猿啼鹤唳清相似，野调山腔近自然。木杪缘厓通窈窕，竹根濯涧杂潺湲。白云遏处清风发，吹入长松胜管弦。
西湖夜月
作者：高得旸
朝代：明
体裁：七言律诗

共说西湖天下景，秋来有月更奇哉。寒波拍岸金千顷，灏气涵空玉一杯。桂子远从云外落，藕花多在露中开。酒船清夜乘清兴，绝胜笙歌日往来。
钱舜举寒林七贤图
作者：高得旸
朝代：明

骚坛逸响何寥寥，作者逝矣谁能招。诜然七子美风度，乃有遗像图生绡。衣冠半带晋秀气，人物绝是唐中朝。想当朝事得休暇，拟采野景归风谣。青骡黄犊踏冻雨，寒驴瘦马冲寒飙。醉鞭笑停以按辔，吟镫戏拍摧联镳。有花多情且少待，寻梅有兴非无聊。此图我尝见十数，高林大树风萧萧。扫除闲冗存简素，吴兴笔老才尤超。方之粉墨巧涂染，奚止天地相悬辽。尚疑高李六君子，当时未见潘逍遥。道同气合志相感，虽旷百世如同僚。画师晚出有深意，况自昔日传今朝。屋梁落月见颜色，妙处不待穷摹描。君不见袁安僵卧寒正骄，王维乃作雪里之芭蕉。
雅集分韵
作者：高得旸
朝代：明

帝里春风早，金河冻雪消。暗黄初著柳，新绿已平桥。东阁情何限，西园景倍饶。朋簪喜相盍，歌咏乐清朝。
题王叔明枯木竹石
作者：高得旸
朝代：明

吾乡画手鹤山樵，鹤去山空不可招。真迹幸留王宰石，疏篁老树共萧萧。
五台次前韵·其一
作者：高得裕
朝代：明
体裁：七言律诗

芒鞋竹杖蹑层峦，万里烟波极目宽。世事每惊流水去，禅心常若太山安。花开锦树霞千片，鹤立苍松玉一团。昨夜澜翻千障雨，神龙只在钵中蟠。
五台次前韵·其三
作者：高得裕
朝代：明
体裁：七言律诗

瑶台紫气射穹苍，沱水行山绕四旁。地涌奇峰标上界，天成佳境异诸方。日移芳树高低影，风动幽兰远近香。百草头边明历历，不须更觅白毫光。
五台次前韵·其二
作者：高得裕
朝代：明
体裁：七言律诗

杖藜迢递上南台，台上奇花映日开。黄鸟鸣春依碧嶂，紫萝含雨滴苍苔。尘机尽向閒中息，诗兴多从静里来。吟罢芙蓉新月上，更携筇杖一徘徊。
五台次前韵·其五
作者：高得裕
朝代：明
体裁：七言律诗

紫翠峰头纵远观，中台气概压群峦。风来草木天香细，雨歇溪山松籁寒。行处泉如弦管沸，望中山共海涛宽。要知前后三三语，坐断元机执两端。
五台次前韵·其四
作者：高得裕
朝代：明
体裁：七言律诗

支公结社傍崔嵬，瑞鸟灵禽日往回。座上袈裟生瑞彩，筵前钟磬杂风雷。白云拖练浮金井，丹桂飘香渡木杯。莫把豪华来著眼，五侯七贵久成灰。
次崔原撝书怀韵
作者：高得阳
朝代：明
体裁：七言律诗

帘卷东风楚雨斑，高堂静坐一春闲。不愁明月随流水，常怪浮云占好山。乘兴自能过竹所，问奇谁拟叩松关。哦诗却忆崔斯立，溪上扁舟几日还。
溪亭小景和蔡长年韵
作者：高得阳
朝代：明
体裁：七言绝句

临水松篁覆小亭，看书终日挹清泠。抱琴童子来何晚，弹与鱼龙月下听。
访胡宗善
作者：高得阳
朝代：明
体裁：七言绝句

唤渡长堤倚夕阳，君家正住锦溪傍。东风昨夜山中雨，流出碧桃春水香。
题扇面小景
作者：高得阳
朝代：明
体裁：五言绝句

烟柳含春色，汀花媚夕晖。白鸥无住著，闲送钓船归。
上巳偕同年诸子脩禊海淀
作者：高承埏
朝代：明
体裁：古风

羲驭无停轮，逝波焉可驻。言寻佳节届，转惜芳春暮。缅昔兰渚游，少长乐咸聚。萧散依林泉，慷慨托毫素。诸君跌宕士，希风结遐慕。濯流仍清漪，搴芳复高步。觞来俯纤鳞，曲终倚嘉树。閒情释近鞅，睇目眷霞寓。脩短匪殊途，所贵适真趣。各勉山水期，于焉谢劳骛。
中秋词
作者：高承埏
朝代：明
体裁：七言绝句

芙容坠露玉阶凉，小院银屏秋夜长。一曲清歌人不见，水晶帘外月如霜。
十八里桥
作者：高承埏
朝代：明
体裁：五言律诗

野外官桥断，溪边绿树层。人家多酒市，风俗但鱼罾。问渡争编竹，听歌杂采菱。晚来飞雨过，半湿夜船灯。
卧疾遣怀兼荅亲知见存
作者：高承埏
朝代：明
体裁：五言绝句

往事凭诗史，新愁负酒徒。故人音信断，何处觅柴胡。
同钱而介寻东峰亭遗址
作者：高承埏
朝代：明
体裁：五言律诗

精舍忆东峰，曾栽夹道松。到门停吠蛤，洗钵隐乖龙。露滑前山屐，风传隔岭钟。淳于遗世士，送客想高踪。